cyanic-selkie/wikianc huggingface dataset:
ടി.ആർ. മഹാലിംഗം
പ്രശസ്ത പുല്ലാങ്കുഴൽ വാദകനായ '''ടി.ആർ. മഹാലിംഗം''' (മാലി) തമിഴ്നാട്ടിലെ തഞ്ചാവൂർ ജില്ലയിൽ പെട്ട തിരുവിഡൈമരുതൂരിൽ (ജ:നവംബർ  6, 1926—മ: മേയ് 31, 1986) ൽ രാമസ്വാമിയുടെയും ബൃഹദമ്മാളിന്റെയും പുത്രനായി ജനിച്ചു. മാതുലനായ ജല്റ ഗോപാല അയ്യർ നടത്തിവന്നിരുന്ന സംഗീതവിദ്യാലയത്തിൽ സഹോദരി ദേവകിയോടൊപ്പം  മഹാലിംഗവും  സംഗീതത്തിന്റെ ബാലപാഠങ്ങൾ  അഭ്യസിച്ചു. പുല്ലാങ്കുഴൽ വാദനത്തിൽ ബാലനായിരിയ്ക്കുമ്പോൾ തന്നെ ഏറെ താത്പര്യം കാണിച്ച മാലി അധികം താമസിയാതെ തന്നെ കീർത്തനങ്ങൾ ആലപിയ്ക്കുവാൻ പരിശീലിയ്ക്കുകയുണ്ടായി.
ശൈലി
മാലിയ്ക്കുമുമ്പ് കർണ്ണാടക സംഗീതത്തിൽ പുല്ലാങ്കുഴൽ വാദകർ പിന്തുടർന്നുവന്നിരുന്ന രീതി സരഭ ശാസ്ത്രികളുടെ വാദനരീതിയായിരുന്നു. ഈ രീതിയിലാകട്ടെ ഗമകങ്ങൾ ഒട്ടും തന്നെ ഉപയോഗിച്ചിരുന്നില്ല. ദീർഘശ്വാസനിയന്ത്രണം സ്വായത്തമാക്കിയ മാലിയ്ക്ക് ഉച്ചസ്ഥായിയിലും  താഴ്ന്നസ്ഥായിയിലുമുള്ള സ്വരസഞ്ചാരം സാദ്ധ്യമായിരുന്നു. കൂടാതെ കൈവിരലുകളുടെ സഞ്ചാര സ്ഥാനക്രമത്തിലും മാറ്റങ്ങൾ മാലി വരുത്തുകയുണ്ടായി. പക്ഷികൾ ശിഖരത്തിൽ അള്ളിപ്പിടിയ്ക്കുന്ന രീതിപോലെയോ അല്ലെങ്കിൽ പുല്ലാങ്കുഴലിനു കുറുകെ വിരലുകൾ പിടിച്ചോ സ്വരസഞ്ചാരം നടത്തുന്ന മാലിയുടെ രീതി ഏറെ ശ്രദ്ധയാകർഷിച്ചു. .പുല്ലാങ്കുഴലിന്റെ നിർമ്മാണരീതിയിലും മാലി മാറ്റങ്ങൾ വരുത്തുകയുണ്ടായി. പുല്ലാങ്കുഴലിനു 8 സുഷിരങ്ങൾ വരെ ഉപയോഗിയ്ക്കുവാൻ മാലി തുനിഞ്ഞത് അസാധാരണനിയന്ത്രണം ഉപകരണത്തിൽ വരുത്താൻ കഴിയുമെന്നതിനാലാണ്. മാലി ആദ്യമായി കച്ചേരി അവതരിപ്പിയ്ക്കുന്നത് തന്റെ ഏഴാമത്തെ വയസ്സിൽ 1933 ൽ മൈലാപ്പൂരിലെ ത്യാഗരാജ സംഗീതോത്സവത്തിലാണ്.മുസിരി സുബ്രഹ്മണ്യയ്യരും പറവൂർ സുന്ദരം  അയ്യരും അന്ന് ആ വേദിയിൽ ഉണ്ടായിരുന്നു.ആലാപനത്തിൽ ആക്രൂഷ്ടരായ അവർ മാലിയെ അനുമോദിച്ച് പൊന്നാട അണീയിയ്ക്കുകയുണ്ടായി. പിൽക്കാലത്ത് പ്രഗല്ഭരായ ചൗഡയ്യ,പാപ്പാ വെങ്കിടരാമയ്യ,കുംഭകോണം അഴകിയനമ്പിപ്പിള്ള, തഞ്ചാവൂർ വൈദ്യനാഥയ്യർ എന്നിവർ മാലിയുടെ പുല്ലാങ്കുഴൽ കച്ചേരികൾക്ക് പക്കമേളമൊരുക്കുകയുണ്ടായി. പാലക്കാട് മണി അയ്യരും,രാജരത്തിനംപിള്ളയും മാലിയുടെ കച്ചേരികൾക്ക് അകമ്പടി നല്കുകയുണ്ടായി. .
മരണം
മസ്തിഷ്ക രക്തസ്രാവത്തെത്തുടർന്നു 1986 ൽ  59-ം വയസ്സിൽ മഹാലിംഗം  അന്തരിച്ചു
പുറംകണ്ണികൾ
വർഗ്ഗം:1926-ൽ ജനിച്ചവർ വർഗ്ഗം:1986-ൽ മരിച്ചവർ വർഗ്ഗം:നവംബർ 6-ന് ജനിച്ചവർ വർഗ്ഗം:മേയ് 31-ന് മരിച്ചവർ വർഗ്ഗം:പുല്ലാങ്കുഴൽ വാദകർ
റേപ്സീഡ്
പ്രധാനമായും എണ്ണ സമ്പന്നമായ വിത്തിന് വേണ്ടി കൃഷി ചെയ്യുന്ന ബ്രാസിക്കേസി കുടുംബത്തിലെ (കടുക് അല്ലെങ്കിൽ കാബേജ് കുടുംബം) തിളക്കമുള്ള മഞ്ഞ നിറത്തിലുള്ള പൂച്ചെടിയാണ് റാപ്സീഡ്. ഇതിൽ സ്വാഭാവികമായും ഗണ്യമായ അളവിൽ വിഷമയമായ യൂറസിക് ആസിഡ് അടങ്ങിയിരിക്കുന്നു. റേപ്സീഡ് കൃഷിയിനങ്ങളുടെ ഒരു കൂട്ടമാണ് കനോള. ഇവ വളരെ കുറഞ്ഞ അളവിൽ യൂറിസിക് ആസിഡ് ഉള്ളവയാണ്. മാത്രമല്ല ഇത് മനുഷ്യർക്കും മൃഗങ്ങൾക്കും വേണ്ടിയുള്ള ഭക്ഷണത്തിനായി ഉപയോഗിക്കപ്പെടുന്നു. സസ്യ എണ്ണയുടെ മൂന്നാമത്തെ വലിയ ഉറവിടവും ലോകത്തിലെ രണ്ടാമത്തെ വലിയ പ്രോട്ടീൻ ഭക്ഷണവുമാണ് റേപ്സീഡ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:ബ്രാസ്സിക്ക
ധിമലിഷ് ഭാഷ
നേപ്പാൾ, ഭൂട്ടാൻ, ഇന്ത്യയിലെ പശ്ചിമ ബംഗാളിലെ ജൽപായ്ഗുരി ഡിവിഷൻ എന്നിവിടങ്ങളിൽ സംസാരിക്കുന്ന ചൈന-ടിബറ്റൻ ഭാഷകളുടെ ഒരു ചെറിയ കൂട്ടമാണ് ധിമലിഷ് ഭാഷകൾ. ധിമാൽ, ടോട്ടോ എന്നിവ ധിമലിഷ് ഭാഷകളാണ്.
വർഗ്ഗീകരണം
ഹാമർസ്ട്രോം, et al.[ ബ്രഹ്മപുത്രന്റെ (സാൽ) ഒരു ഉപഗ്രൂപ്പ് എന്നതിലുപരി ഒരു പ്രത്യേക ചൈന-ടിബറ്റൻ ശാഖയായാണ് ധിമലിഷ് പരിഗണിക്കപ്പെടുന്നതെന്ന് ഗ്ലോട്ടോലോഗിൽ ശ്രദ്ധിക്കുക, മതിയായ ബ്രഹ്മപുത്രൻ ഡയഗ്നോസ്റ്റിക് പദാവലി കാണിക്കുന്നതിൽ ധിമലിഷ് പരാജയപ്പെട്ടു. സോട്രഗ് (2015) ധിമലിഷിനെ സാൽ ഭാഷകളേക്കാൾ കിരാന്തി ഭാഷകളുമായി വളരെ അടുത്ത ബന്ധമുള്ളതായി കണക്കാക്കുന്നു.
കൊണാർക്ക് സൂര്യക്ഷേത്രം
കൊണാർക്കിലെ അതിമനോഹരമായ സൂര്യക്ഷേത്രം ഒഡീഷ ക്ഷേത്ര വാസ്തുവിദ്യയുടെ ഉത്തമോദാഹരണമാണ്, ലോകത്തിലെ മത വാസ്തുവിദ്യയുടെ അതിശയകരമായ സ്മാരകങ്ങളിലൊന്നാണ് ഇത്. പതിമൂന്നാം നൂറ്റാണ്ടിൽ നരസിംഹദേവ രാജാവ് പണികഴിപ്പിച്ച ഈ ക്ഷേത്രം മുഴുവൻ ഒരു വലിയ രഥത്തിന്റെ ആകൃതിയിലാണ് രൂപകൽപ്പന ചെയ്തത്, ഏഴ് കുതിരകളും ഇരുപത്തിരണ്ട് ചക്രങ്ങളും, സൂര്യദേവനെ ആകാശത്തിനു കുറുകെ വഹിക്കുന്നു. വേദകാലം മുതൽ സൂര്യ ഭഗവാൻ ഇന്ത്യയിൽ ആരാധിക്കപ്പെടുന്ന പ്രധാന ദേവനാണ്. ഇന്ത്യയുടെ മറ്റു പല ഭാഗങ്ങളിൽ നിന്ന് വ്യത്യസ്തമായി ഒറീസയ്ക്ക് നിരവധി ക്ഷേത്രങ്ങൾ കൈവശമുണ്ടെന്ന ബഹുമതി ഉണ്ട്, നന്നായി നിർവചിക്കപ്പെട്ട കലിംഗയുടെ (ഒറീസയുടെ മുൻ നാമം) ചരിത്രം , അതിന്റെ തുടക്കം മുതൽ തന്നെ തകർച്ചയുടെ ഒരു ചരിത്രം വ്യക്തമാക്കുന്നു , കൂടാതെ കൊണാർക്കിലെ സൂര്യക്ഷേത്രം ഏറ്റവും ഉയർന്ന സ്ഥലമായി അടയാളപ്പെടുത്തുന്നു. പുരി ജില്ലയിൽ സ്ഥിതിചെയ്യുന്ന ലോകപ്രശസ്ത സൂര്യക്ഷേത്രത്തിന്റെ ഇരിപ്പിടമായ കൊണാർക്ക് ഒറീസ സംസ്ഥാനത്തെ "ടൂറിസത്തിന്റെ സുവർണ്ണ ത്രികോണത്തിന്റെ" മൂന്ന് പോയിന്റുകളിൽ ഒന്നാണ്, മറ്റ് രണ്ടെണ്ണം ഭുവനേശ്വർ, ക്ഷേത്രങ്ങളുടെ നഗരം, പുരി, ജഗന്നാഥന്റെ വാസസ്ഥലം എന്നിവയാണ്. പതിമൂന്നാം നൂറ്റാണ്ടിലെ വാസ്തുവിദ്യാ വിസ്മയമാണ് ബംഗാൾ ഉൾക്കടലിന്റെ സ്വർണ്ണ മണലിനു മേലുള്ള സൂര്യദേവന്റെ ഈ ക്ഷേത്ര രഥം. ഇന്നത്തെ കൊണാർക്ക് ഒറീസയിലെ മികച്ച വാസ്തുവിദ്യാ ക്ഷേത്രമാണ്. ലോകമെമ്പാടുമുള്ള വിനോദ സഞ്ചാരികളെ ആകർഷിക്കുന്ന ഏറ്റവും ആകർഷകമായ കേന്ദ്രം കൂടിയാണിത്. ശാന്തവും ഗംഭീരവുമായ കടൽത്തീരത്തോടുകൂടിയ ശാന്തമായ അന്തരീക്ഷമാണിവിടെ. ഇന്ന് വിനോദ സഞ്ചാരികളുടെ പറുദീസയായാണ് ഈ സ്ഥലം കണക്കാക്കപ്പെടുന്നത്.
സ്ഥാനം
പ്രശസ്ത മത-വിനോദസഞ്ചാര കേന്ദ്രമായ പുരിയിൽ നിന്നും 35 കി.മീ.റും തലസ്ഥാന നഗരമായ ഭുവനേശ്വർ 65 കി.മീ.റും മാറി കോണാർക്ക് സ്ഥിതിചെയ്യുന്നു.
കറുത്ത പഗോഡ
ഈ ക്ഷേത്രത്തിനെ യൂറോപ്യൻ നാവികർ "ബ്ലാക്ക് പഗോഡ" എന്ന് വിളിച്ചിരുന്നു, കാരണം അവരുടെ തീരദേശ യാത്രയിൽ അവർക്ക് ഒരു പ്രധാന നാഴികക്കല്ലായി ഈ ക്ഷേത്രം. പുരിയിലെ ജഗന്നാഥന്റെ വെളുത്ത നിറമുള്ള ക്ഷേത്രം വെളുത്ത പഗോഡ എന്നാണ് അറിയപ്പെടുന്നത്.
പേര് വന്ന വഴി
കൊണാർക്ക് എന്ന പദത്തിന് സൂര്യന്റെ ദിക്ക് എന്ന് അർഥം കൽപ്പിക്കാം. കോൺ എന്ന വാക്കിനു മൂല, ദിക്ക്, എന്നൊക്കെയാണ് അർത്ഥം. അർക്കൻ എന്നാൽ സൂര്യൻ. അതിനാൽ കിഴക്ക് ഉദിച്ച സൂര്യന്റെ ക്ഷേത്രം എന്ന അർഥത്തിൽ ഈ വാക്ക് ക്ഷേത്രത്തിനു പേരായി നൽകപ്പെട്ടു. മാത്രമല്ല ക്ഷേത്രം സ്ഥിതി ചെയ്യുന്നത് പഴയ ഗംഗാ രാജ്യത്തിന്റെയും ഭാരതത്തിന്റെയും കിഴക്കു ഭാഗത്താണ്. വിദേശീയർ ഈ ക്ഷേത്രത്തെ  ബ്ലാക്ക് പഗോഡ എന്നു വിളിക്കുന്നു.
'ബ്രഹ്മപുരാണത്തിൽ' അർക്കക്ഷേത്രത്തിലെ സൂര്യദേവനെ കൊണാദിത്യ എന്നാണ് വിശേഷിപ്പിച്ചിരിക്കുന്നത്. അതിനാൽ കോണാദിത്യനെ (അല്ലെങ്കിൽ സൂര്യദേവനെ) ആരാധിച്ചിരുന്ന സ്ഥലത്തെ കൊണാർക്ക് എന്നും വിളിച്ചിരുന്നു. വിജയത്തിന്റെ, മഹത്ത്വത്തിന്റെ സ്മരണയ്ക്കായി വിഷ്ണു ഗായസൂർ എന്ന രാക്ഷസനെ കൊന്നശേഷം പുരിയിൽ തന്റെ ശക് , ഭുവനേശ്വറിൽ സുദർശന ചക്രം , ജജാപൂറിൽ ഗദ , കൊണാറക്കിൽ താമര എന്നിവ സ്ഥാപിച്ചതായി പുരുഷോത്തം മഹാത്മ്യയിൽ വിവരിച്ചിരിക്കുന്നു. അവ പിന്നീട് യഥാക്രമം ശംഖക്ഷേത്രം, ചക്രക്ഷേത്രം , ഗദാക്ഷേത്രം , പത്മക്ഷേത്രം എന്നിങ്ങനെ അറിയപ്പെട്ടു. കിഴക്കൻ കടൽത്തീരത്തെ ഈ കോണിൽ കൊണാർക്ക് ക്ഷേത്രത്തിന്റെ അവശിഷ്ടങ്ങൾ സ്ഥിതിചെയ്യുന്നു, കൊത്തുപണികളുള്ള ചക്രങ്ങളും നിരകളും പാനലുകളും ഉള്ള ഭീമാകാരമായ രഥത്തോട് സാമ്യമുള്ളതാണ് ഇത്. ഒറീസൻ വാസ്തുവിദ്യ അതിന്റെ പരകോടിയിലെത്തിയ കാലത്തെ ഒരു നിശ്ശബ്ദ ഓർമ്മപ്പെടുത്തലായി ഇത് നിലകൊള്ളുന്നു.
പ്രത്യേകതകൾ
ഈ ക്ഷേത്രം നിർമിച്ചിരിക്കുന്നത് ഒരു രഥത്തിന്റെ മാതൃകയിലാണ്. ഏഴു കുതിരകൾ ഈ രഥം വലിക്കുന്നു. ക്ഷേത്രത്തിന്റെ ദ്വാര പാലകരായി രണ്ടു സിംഹങ്ങളെ കാണാം. പ്രധാന ക്ഷേത്രത്തിനു മുന്നിലായി സ്ഥിതി ചെയ്യുന്ന മണ്ഡപം നടന മന്ദിരം എന്നറിയപ്പെടുന്നു. ഇവിടെ പണ്ട് സൂര്യനോടുള്ള ആരാധന എന്ന നിലയിൽ കലാരൂപങ്ങൾ സംഘടിപ്പിച്ചിരുന്നു. രഥത്തിന്റെ ഇരു വശങ്ങളിലും പന്ത്രണ്ടു ചക്രങ്ങൾ വീതമുണ്ട്. വളരെ അത്ഭുതാവഹമായ ഒരു വസ്തുത, ഈ ചക്രങ്ങളുടെ നിലത്തു വീഴുന്ന നിഴൽ നോക്കി സമയം കൃത്യമായി തിട്ടപ്പെടുത്താൻ സാധിച്ചിരുന്നു എന്നുള്ളതാണ്. എല്ലാ ചക്രങ്ങളും ഇപ്രകാരമുള്ള സൂര്യഘടികാരങ്ങളാണ്. ഭാരതീയ ശില്പകലയുടെ മകുടോദാഹരണമാണ്  ഈ ക്ഷേത്രം. ഇത് നിർമിച്ചിരിക്കുന്ന ഓരോ കല്പ്പാളികളിലും അത് കാണാൻ കഴിയും. ക്ഷേത്രത്തിലെ ചുമർ ശില്പങ്ങളിൽ ദേവീ ദേവന്മാരുടെ രൂപങ്ങൾ, പുരാണ കഥാപാത്രങ്ങൾ, ഗന്ധർവന്മാർ, യക്ഷികൾ, പുരാണ കഥാ സന്ദർഭങ്ങൾ, നൃത്തം ചെയ്യുന്ന അപ്സരസുകൾ എന്നിവ കാണാൻ കഴിയും. പ്രധാന ക്ഷേത്രത്തിന്റെ ചുറ്റിലുമായി അടി ഭാഗത്ത് രണ്ടായിരത്തോളം ആനകളുടെ ശില്പങ്ങൾ ഉണ്ട്.
വാത്സ്യായന മഹർഷിയുടെ കാമ ശാസ്ത്രത്തിൽ പ്രതിപാദിക്കുന്ന ലൈംഗിക ചേഷ്ടകൾ ഇവിടെ ശില്പങ്ങളായി കാണാൻ കഴിയും. അംഗ ലാവണ്യം തെറ്റാതെ വളരെ സൂക്ഷ്മതയോടെ ആണ് ഓരോ ശില്പവും നിർമിച്ചിരിക്കുന്നത്. മനുഷ്യർ മാത്രമല്ല മൃഗങ്ങൾ പരസ്പരവും മൃഗങ്ങളും മനുഷ്യരും തമ്മിലുള്ളതുമായ ലൈംഗിക പ്രവൃത്തികളും ഇവിടെ ശില്പ രൂപത്തിൽ പ്രത്യക്ഷപെട്ടിരിക്കുന്നു. ബഹുസ്ത്രീ, ബഹുപുരുഷ എന്നിവ അതിൽ ചിലതാണ്.
229 അടി ഉയരമുണ്ടായിരുന്നു  പ്രധാന ക്ഷേത്രത്തിന്. ഇതിനു മൂന്നു ഭാഗങ്ങളുണ്ട്. സൂര്യ ദേവന്റെ പൂജാ വിഗ്രഹം പ്രതിഷ്ഠിച്ചിരുന്ന ശ്രീകോവിൽ അഥവാ ഗർഭഗൃഹം, ക്ഷേത്രസോപാനം, ജഗന്മോഹൻ മണ്ഡപം എന്നിവയാണവ. ആയിരത്തി ഇരുനൂറോളം പേർ പന്ത്രണ്ടു വർഷത്തോളം സമയമെടുത്താണ് ഈ ക്ഷേത്രം നിർമിച്ചത്. രാജ നരസിംഹദേവൻ തന്റെ രാജ്യത്തിൻറെ പന്ത്രണ്ടു വർഷക്കാലത്തെ വരുമാനം ഇതിനായി ചെലവഴിച്ചു. കിഴക്ക് ദർശനമായാണ്‌ ക്ഷേത്രം നില നിൽക്കുന്നത്. ഉദയ സൂര്യന്റെ പ്രകാശ രശ്മികൾ പ്രധാന വിഗ്രഹത്തിന്റെ മൂർധാവിൽ പതിക്കുന്ന രീതിയിലായിരുന്നു ഇതിന്റെ നിർമ്മാണം. സൂര്യദേവന്റെ മൂന്നു ഭാവങ്ങൾ (ഉദയം, മധ്യാഹ്നം, അസ്തമയം) എന്നിവ പ്രധാന ക്ഷേത്രത്തിന്റെ മൂന്നു ഭാഗങ്ങളിലായി നിർമിച്ചിരിക്കുന്നു.കല്ലുകൾ തമ്മിൽ യോജിപ്പിക്കാൻ സിമന്റോ കുമ്മായമോ ഉപയോഗിച്ചിട്ടില്ല എന്നതും ഒരു വസ്തുതയാണ്. ഓരോ കല്ലും പ്രത്യേക രീതിയിൽ കൂട്ടിയിണക്കിയാണ് ഇത് നിർമിച്ചിരിക്കുന്നത്.
ക്ഷേത്ര നിർമ്മാണത്തിൽ പ്രധാന ആശാരി വിദ്വാൻ ബിസു മഹാറാണ ആയിരുന്നു. ക്ഷേത്രത്തിന്റെ മുകളിൽ പ്രതിഷ്ഠിക്കാനായി മാറ്റി വച്ചിരുന്ന ശില അവിടെ പ്രതിഷ്ഠിച്ചതുമായി  ബന്ധപ്പെട്ടു കൊണാർക്ക്‌ നിവാസികൾക്കിടയിൽ ഒരു കഥ പറഞ്ഞു കേൾക്കുന്നുണ്ട്. അതിപ്രകാരമാണ്‌: ക്ഷേത്രത്തിന് മുകളിൽ ശില ഉറപ്പിക്കാനായി ഒരുപാട് പ്രയത്നിച്ചിട്ടും അത് നടന്നില്ല. ആ സമയത്ത് പ്രധാന ആശാരി ആയിരുന്ന ബിസു മഹാരാണയുടെ പന്ത്രണ്ടു വയസ്സുള്ള മകൻ ധർമപാദർ അവിടെയെത്തി. എന്നിട്ട് ഒരു ബുദ്ധി പ്രയോഗിച്ച് ശില യഥാ സ്ഥാനത്ത് ഉറപ്പിച്ചു. പക്ഷേ ഈ കർമത്തിന് ശേഷം ധർമപാദർ ആത്മഹത്യ ചെയ്യുകയാണുണ്ടായത്. ക്ഷേത്രത്തെ രക്ഷിക്കാൻ ധർമപാദർ ജീവൻ വെടിയുകയായിരുന്നു എന്ന് വിശ്വസിക്കപെടുന്നു. കൊണാർക്കിന്റെ പരിസരങ്ങളിൽ കാണാത്ത പ്രത്യേക തരം കല്ലുകൾ ഉപയോഗിച്ചാണു ക്ഷേത്രം നിർമിച്ചിരിക്കുന്നത്.പക്ഷേ സമുദ്രത്തിൽ നിന്നും വീശുന്ന ഉപ്പു കാറ്റ് ഈ ശിലാ സൗധത്തെ കാർന്നു തിന്നുന്നു. കലിംഗ വാസ്തുവിദ്യയുടെ ഏറ്റവും ഉയർന്ന നേട്ടമായി കൊണാർക്കിലെ                   ഈ ക്ഷേത്രത്തിന്റെ പ്രശസ്തി പതിനാറാം നൂറ്റാണ്ടിൽ ഒറീസയുടെ പരിധിക്കപ്പുറത്തേക്ക് വ്യാപിച്ചിരുന്നു. അക്ബറിന്റെ കൊട്ടാരത്തിലെ പ്രശസ്ത ചരിത്രകാരനായ അബുൽ-ഫസലിന്റെ ഐൻ-ഇ-അക്ബരിയിൽ പ്രത്യക്ഷപ്പെട്ട വിശദമായ കൊണാർക്ക് ക്ഷേത്രത്തിന്റെ വിവരണം ഇതാണ് (AD-1556-1605)
........... " പുരി ജഗന്നാഥനടുത്ത് സൂര്യദേവനുവേണ്ടി സമർപ്പിച്ചിരിക്കുന്ന ഒരു ക്ഷേത്രമുണ്ട് . എല്ലാവരെയും ഒരുപോലെ അതിശയിക്കുന്നു. കാഴ്ച " .......
പതിമൂന്നാം നൂറ്റാണ്ടിൽ നിർമ്മിച്ച സൂര്യ ക്ഷേത്രം സൂര്യദേവന്റെ ഭീമാകാരമായ ഒരു രഥമായി കണക്കാക്കപ്പെടുന്നു, പന്ത്രണ്ട് ജോഡി മനോഹരമായി അലങ്കരിച്ച ചക്രങ്ങൾ. ഏഴ് ജോഡി കുതിരകളാൽ വലിച്ചെടുക്കപ്പെടുന്നു. ഭാവനയിൽ ഗാംഭീര്യമുള്ള ഈ ക്ഷേത്രം വാസ്തവത്തിൽ ഇന്ത്യയിലെ ഏറ്റവും മഹത്തായ സ്മാരകങ്ങളിലൊന്നാണ്. ക്ഷേത്രം അതിന്റെ അളവുകളും കുറ്റമറ്റ അനുപാതങ്ങളും കൊണ്ട് പ്രശസ്തമാണ്. ഒറീസയിലെ ഏറ്റവും മികച്ച ക്ഷേത്രം ഇതാണ്. അതിന്റെ രൂപകൽപ്പനയും വാസ്തുവിദ്യാ വിശദാംശങ്ങളുമാണ് പ്രധാന ഗുണനിലവാരം. 229 അടി ഉയരത്തിലാണ് പ്രധാന ശ്രീകോവിൽ. പ്രധാന ദേവതയെ പ്രതിഷ്ഠിച്ച പ്രധാന ശ്രീകോവിൽ വീണുപോയി. കിഴക്ക്-പടിഞ്ഞാറ് ദിശയിലാണ് സൂര്യക്ഷേത്രത്തിന്റെ വിന്യാസം. പ്രകൃതിദത്ത ചുറ്റുപാടുകളിലാണ് ഈ ക്ഷേത്രം സ്ഥിതിചെയ്യുന്നത്,
അപൂർണ്ണമായ ക്ഷേത്രം
ചില ചരിത്രകാരന്മാർ ക്ഷേത്രത്തിന്റെ പതനത്തെക്കുറിച്ച്  പറയുന്നത് ഇപ്രകാരമാണ് : ഇത് പണി കഴിപ്പിച്ച നരസിംഹദേവൻ ഒന്നാമൻ രാജാവിന്റെ അകാലത്തിലുള്ള മരണം കാരണം  ക്ഷേത്ര നിർമ്മാണം പാതി വഴിയിൽ മുടങ്ങി. ഏറെ നാൾ ഇങ്ങനെ പണികളൊന്നും നടക്കതെയായപ്പോൾ ക്ഷേത്രം തകർന്നു വീണു. പക്ഷേ ഈ വാദത്തിനു ചരിത്രപരമായി തെളിവുകളൊന്നുമില്ല. ഇതിന്റെ ഫലമായി അപൂർണ്ണമായ ഘടന കാലക്രമേണ തകർന്നു. പല ചരിത്രകാരന്മാരും പറയുന്നത് ക്ഷേത്ര നിർമ്മാണം എ. ഡി 1253 ഇൽ തുടങ്ങി എ ഡി 1260  ഇൽ അവസാനിച്ചു എന്നാണ്. പുരി ജഗന്നാഥ ക്ഷേത്രത്തിലെ മഡാല പഞ്ജിയുടെ രേഖകളിൽ നിന്നും എ ഡി 1278 മുതൽ 1282 വരെയാണ് ലങ്കുല നരസിംഹ ദേവ രാജാവ് ഭരിച്ചിരുന്നതെന്ന് ചില ചെമ്പ് ഫലകങ്ങളിൽ നിന്നും ഇത് വ്യക്തമാണ്. കൊണാർക്ക് ക്ഷേത്രത്തിന്റെ നിർമ്മാണം പൂർത്തിയായതായാണ് പല ചരിത്രകാരന്മാരുടെയും അഭിപ്രായം. അതിനാൽ നിർമ്മാണം പൂർത്തിയാകാത്തതിനാൽ ക്ഷേത്രം തകർന്നുവെന്ന വാദം ശരിയല്ല. കൊണാർക്ക്‌ ക്ഷേത്രത്തിന്റെ നല്ല ഭാഗവും നശിച്ചു കഴിഞ്ഞു. പ്രധാന ശ്രീകോവിൽ ഇപ്പോൾ നിലവിലില്ല. ഇത് 1837 ൽ തകർന്നു വീണതായി അനുമാനിക്കപ്പെടുന്നു. ഇവിടെ നിന്നും കിട്ടിയ പലതരത്തിലുള്ള വിഗ്രഹങ്ങൾ, ജ്യാമിതീയ രൂപങ്ങൾ, എന്നിവ ആർക്കിയോളജിക്കൽ സർവേ ഓഫ് ഇന്ത്യയുടെ ഉടമസ്ഥതയിലുള്ള ഒരു മ്യൂസിയത്തിൽ സൂക്ഷിച്ചിരിക്കുന്നു. നാശത്തിന്റെ വക്കിലായ ഈ ക്ഷേത്രം ഇടിഞ്ഞു വീഴാതിരിക്കാനായി ഉൾഭാഗം കല്ലും മണ്ണും നിറച്ച് അടച്ചിരിക്കുകയാണ്. കൂടാതെ ക്ഷേത്രം ഇപ്പോൾ ഇരുമ്പ് പൈപ്പുകളാൽ താങ്ങി നിർത്തിയിരിക്കുന്നു.പ്രധാന ക്ഷേത്രത്തിന് ചുറ്റും ഇരുപത്തി രണ്ട് ഉപക്ഷേത്രങ്ങൾ ഉണ്ടായിരുന്നു. ഇപ്പോൾ വൈഷ്ണവ ക്ഷേത്രവും മായാ ദേവീ ക്ഷേത്രവും മാത്രമേ അവശേഷിക്കുന്നുള്ളൂ. നടന മണ്ഡപം, ഭോഗ മണ്ഡപം, ജഗന്മോഹൻ മണ്ഡപം എന്നിവ ഇപ്പോഴും നില നിൽക്കുന്നു. ഇപ്പോൾ കാണപ്പെടുന്ന വലിയ സമുച്ചയമാണു ജഗന്മോഹൻ മണ്ഡപം.
കാന്തികപ്രഭാവമുള്ള കല്ലിന്റെ സാന്നിധ്യം
സൂര്യക്ഷേത്രത്തിന് മുകളിൽ ഒരു കാന്തികപ്രഭാവമുള്ള കല്ലുണ്ടായിരുന്നു. അതിന്റെ കാന്തിക സ്വാധീനം കാരണം കൊണാർക്ക്‌ ക്ഷേത്രത്തിന് മുന്നിലുള്ള സമുദ്രത്തിലൂടെ സഞ്ചരിക്കുന്ന കപ്പലുകൾ വഴി തെറ്റി സഞ്ചരിക്കുകയും നശിക്കുകയും ചെയ്തതായി വിവരിക്കുന്നു. സൂര്യക്ഷേത്രത്തിന് മുകളിൽ സ്ഥാപിച്ചിരിക്കുന്ന കാന്തികപ്രഭാവമുള്ള കല്ലിന്റെ കാന്തിക സ്വാധീനം കാരണം കപ്പലുകൾക്ക് ദിശ കാണിക്കുന്നതിനായി ഘടിപ്പിച്ചിട്ടുള്ള കോമ്പസ് പ്രവർത്തനരഹിതമായി. അതിനാൽ കപ്പിത്തന്മാർക്ക് തങ്ങളുടെ കപ്പലുകൾ ശരിയായ ദിശയിലേക്ക് നയിക്കുന്നതിന് ബുദ്ധിമുട്ടുണ്ടായി. അതിനാൽ കപ്പൽ വഴി തെറ്റാതിരിക്കാൻ മുസ്ലീം കച്ചവടക്കാർ സൂര്യക്ഷേത്രത്തിൽ നിന്നും കാന്തികപ്രഭാവമുള്ള കല്ല് എടുത്തുകളഞ്ഞു. ക്ഷേത്ര ഭിത്തിയിലെ എല്ലാ കല്ലുകളും സന്തുലിതമായി നിലനിർത്തുന്ന കേന്ദ്ര കല്ലായി ക്ഷേത്രത്തിലെ ഈ കാന്തികപ്രഭാവമുള്ള കല്ല് പ്രവർത്തിച്ചിരുന്നു. തന്മൂലം പരസ്പരം കാന്തികമായി ബന്ധപെട്ടു കിടന്ന കല്ലുകൾക്ക് സ്ഥാന ഭ്രംശം സംഭവിക്കുകയും ചെയ്തു. കാന്തിക മണ്ഡലം തകർന്നതോടെ ക്ഷേത്രം ക്രമേണ നശിച്ചു എന്ന് വിശ്വസിക്കപ്പെടുന്നു. എന്നാൽ ഇങ്ങനെയൊരു കാന്തിക മണ്ഡലം ഉണ്ടായിരുന്നതിന് ശാസ്ത്രീയമായ തെളിവുകളൊന്നും ലഭിച്ചിട്ടില്ല. അത്തരമൊരു പ്രസ്താവനയ്ക്ക് ചരിത്രത്തിൽ ഒരു രേഖയും ഇല്ല. ക്ഷേത്ര ശ്രീകോവിലിനു മുകളിൽ സ്ഥിതി ചെയ്തിരുന്ന ഒരു കല്ലിന് കാന്തിക ശക്തിയുണ്ടായിരുന്നതായി ചിലർ വാദിക്കുന്നു. ഈ കല്ല് വായുവിൽ ഉയർന്നു എങ്ങും തൊടാതെ നിൽക്കുകയായിരുന്നു എന്നും പറയപ്പെടുന്നു. ഈ കാന്തിക ശക്തിയുടെ ബലത്തിന്റെ അടിസ്ഥാനത്തിലായിരുന്നുവത്രേ ക്ഷേത്രം നിർമിച്ചത്.
ക്ഷേത്രത്തിന്റെ പവിത്രത
ധർമ്മപദന്റെ ഐതിഹ്യമനുസരിച്ച്, കിരീടധാരണം നടത്തിയതിന് തൊട്ടുപിന്നാലെ ക്ഷേത്രത്തിൽ വെച്ച് ധർമ്മപദൻ ആത്മഹത്യ ചെയ്തതിനാൽ ക്ഷേത്രത്തിന്റെ പവിത്രത നഷ്ടപ്പെടുകയും അത് ഒരു നിർഭാഗ്യകരമായ ഘടകമായി കണക്കാക്കപ്പെടുകയും അങ്ങനെ ക്ഷേത്രം നിരസിക്കപ്പെടുകയും ചെയ്തുവെന്ന് ചിലർ പറയുന്നു. മഡാല പഞ്ജിയിൽ ഇങ്ങനെ രേഖപ്പെടുത്തിയിട്ടുണ്ട് എന്തെന്നാൽ സൂര്യദേവൻ ക്ഷേത്രത്തിൽ സ്ഥാപിക്കപ്പെട്ടുവെന്നും വർഷങ്ങളായി ആരാധിക്കപ്പെട്ടിട്ടുണ്ടെന്നും നിരവധി ചരിത്രകാരന്മാർ അഭിപ്രായപ്പെടുന്നു. അതിനാൽ ഈ വാദവും സ്വീകാര്യമല്ല.
സുമന്യുവിന്റെ ശാപം
ഒറീസയിലെ മഹാകവിയായ ശ്രീ രാധനാഥ് റേയുടെ 'ചന്ദ്രഭാഗ' എന്ന കൃതിയിൽ ക്ഷേത്രത്തിന്റെ പതനത്തിന് കാരണമായ ഒരു കഥ വിവരിച്ചിട്ടുണ്ട്. സുമന്യു എന്ന റിഷിയുടെ മകളായ ചന്ദ്രഭാഗയോട് മോശമായി പെരുമാറിയതിന് സുമന്യു സൂര്യദേവനെ ശപിച്ചുവെന്ന് ഈ കൃതി പറയുന്നു. അതിനാൽ സൂര്യദേവന്റെ ക്ഷേത്രം താഴെ വീണു. എന്നാൽ അത്തരമൊരു സാങ്കൽപ്പിക കഥയെ ചരിത്രപരമായ ഒരു സംഭവമായി കണക്കാക്കാനാവില്ല.
നിർമ്മാണ തകരാറുകൾ
ചില എഞ്ചിനീയർമാരുടെ അഭിപ്രായം, പതിവുപോലെ ക്ഷേത്ര മതിലുകളുടെ നിർമ്മാണ പുരോഗതിക്കൊപ്പം, അതിന്റെ പുറത്തും അകത്തും മണൽ നിറച്ചിരുന്നു. മതിലുകളുടെ മർദ്ദത്തിന്റെ അസന്തുലിതാവസ്ഥ കാരണം അകത്തും പുറത്തും നിറഞ്ഞിരുന്ന മണൽ വൃത്തിയാക്കിയപ്പോൾ ക്ഷേത്രം താഴെ വീണു. എന്നാൽ ക്ഷേത്രത്തിനുള്ളിൽ സൂര്യദേവന്റെ സിംഹാസനം ഉണ്ടെന്ന് കണ്ടെത്തുമ്പോൾ പല പണ്ഡിതന്മാരും ഈ വാദത്തോട് യോജിക്കുന്നില്ല. സൂര്യക്ഷേത്രം പണിയുന്നതിൽ അത്തരമൊരു നടപടിക്രമം പിന്തുടർന്നുവെന്നും അവർ അംഗീകരിക്കുന്നില്ല. കൂടാതെ, പുതുതായി നിർമ്മിച്ച ക്ഷേത്രത്തിൽ സൂര്യദേവനെ ആരാധിച്ചിരുന്നതായി ചരിത്രപരമായ രേഖകളും ഉണ്ട്.
ഭൂകമ്പം
ഭൂകമ്പത്തെത്തുടർന്ന് ക്ഷേത്രം താഴെ വീണു എന്നാണ് ചില പണ്ഡിതരുടെ അഭിപ്രായം. ശക്തമായ ഭൂകമ്പം ഇത്രയും വലിയൊരു ഘടന പൊളിച്ചുമാറ്റുക എന്നത് അസാധ്യമല്ല. എന്നാൽ ഈ പ്രദേശത്ത് ഇത്തരമൊരു ഭൂകമ്പം ഉണ്ടായതിന് തെളിവുകളൊന്നുമില്ല. ക്ഷേത്രത്തിന്റെ അടിത്തറ ഒരു ദിശയിലും അടിച്ചമർന്നതിന്റെ ലക്ഷണമില്ല. ഇത്രയും ശക്തമായ ഭൂകമ്പം സൂര്യക്ഷേത്രത്തിന്റെ പതനത്തിന് കാരണമായിരുന്നെങ്കിൽ, അത് കൊണാർക്ക് പ്രദേശത്തും ഒരു വിനാശമുണ്ടാക്കുമായിരുന്നു. ധർമ്മപദൻ, രാമചണ്ഡി , ബിസു മഹാരാണ എന്നിവരുടെ കഥ ഓർമ്മിച്ചതിനാൽ അത്തരമൊരു സംഭവം ജനങ്ങൾക്ക് ഓർമിക്കാതിരിക്കാൻ കഴിയുമായിരുന്നില്ല. അത്തരമൊരു വിനാശകരമായ പ്രസ്താവന ഒരിടത്തും ഇല്ല.
ഇടിമിന്നൽ
ഇടിമിന്നൽ ക്ഷേത്രത്തെ ബാധിച്ചുവെന്ന വാദവും സ്വീകാര്യമല്ല. ക്ഷേത്ര മതിലുകൾക്ക് 20 മുതൽ 25 അടി വരെ കട്ടി ഉള്ളതിനാൽ ഒരു ഇടിമിന്നലിനും അതിനെ ഏതെങ്കിലും തരത്തിൽ നശിപ്പിക്കാൻ കഴിയുകയില്ല.
ദുർബലമായ അടിത്തറ
ഇത്രയും ഭാരമുള്ള ഘടനയുടെ അടിത്തറ ദുർബലമായതിനാൽ ക്ഷേത്രം താഴെ വീണു എന്നും പറയപ്പെടുന്നു. എന്നാൽ നേരത്തെ പറഞ്ഞതുപോലെ, ഒരു നദി കടന്നുപോകുന്ന മലയിടുക്കിലാണ് ഈ ക്ഷേത്രം സ്ഥാപിച്ചത്. ഒരു ഭാഗത്തും താന്നു പോയതിന്റെ ലക്ഷണങ്ങളുമില്ല. അതിനാൽ ഈ വാദവും അടിസ്ഥാനരഹിതമാണ്.
പറക്കുന്ന സിംഹത്തിന്റെ ചിത്രം
പൂമുഖത്തിന് തൊട്ട് മുകളിലായി സൂര്യക്ഷേത്രത്തിന്റെ മുകൾ ഭാഗത്ത് പറക്കുന്ന സിംഹം എന്ന് വിളിക്കുന്ന ഒരു സിംഹത്തിന്റെ വലിയ ചിത്രമുണ്ടെന്ന് ചില പണ്ഡിതന്മാർ അഭിപ്രായപ്പെട്ടുന്നു. ഇപ്പോൾ പറഞ്ഞ ചിത്രം മൂന്ന് സ്ഥലങ്ങളിൽ നിലത്ത് തകർന്ന അവസ്ഥയിൽ കിടക്കുന്നു. ക്ഷേത്ര ഭിത്തികളിൽ ഇത്രയും കനത്ത കല്ല് സ്ഥാപിച്ചതിനാൽ അത് മതിലിന്റെ അസന്തുലിതാവസ്ഥയ്ക്ക്കും മതിലിന്റെ തകർച്ചയ്ക്കും കാരണമായി. എന്നാൽ ഒരു നിഗമനത്തിലെത്തുന്നതിനുമുമ്പ് അത്തരമൊരു വാദം ഇനിയും ശ്രദ്ധാപൂർവ്വം അവലോകനം ചെയ്തിട്ടില്ല.
ക്ഷേത്രത്തിന്റെ തിടുക്കത്തിലുള്ള പൂർത്തീകരണം
നരസിംഹ ദേവ രാജാവ് ശില്പികളോട് നിശ്ചിത സമയത്തേക്കാൾ രണ്ടാഴ്ച മുമ്പുതന്നെ ക്ഷേത്രം പൂർത്തീകരിക്കാൻ ഉത്തരവിട്ടിട്ടുണ്ടെന്നും നിശ്ചിത സമയത്തിനുള്ളിൽ ക്ഷേത്രം പൂർത്തീകരിക്കുന്നതിൽ പരാജയപ്പെട്ടാൽ അവരെ വധിക്കുമെന്നും ധർമ്മപദന്റെ കഥയിൽ നിന്ന് മനസ്സിലാക്കാം. ക്ഷേത്ര നിർമ്മാണത്തിന്റെ ആദ്യ സൂത്രധാരൻ ശിവേയി സാമന്തരായർ എന്നയാളായിരുന്നു. ഒരിക്കൽ, ക്ഷേത്ര നിർമ്മാണം നേരത്തെ തീരുമാനിച്ച സമയത്തിനും മുന്പ് തീർക്കണമെന്ന് രാജാവ്‌ ഉത്തരവിട്ടു. അല്ലെങ്കിൽ മരണമായിരുന്നു ശിക്ഷ. എന്നാൽ തന്നെകൊണ്ട് അതിനു കഴിയില്ല എന്ന് സാമന്തരായർ രാജാവിനെ അറിയിച്ചതു പ്രകാരം രാജാവ്‌ ബിസു മഹാറാണയെ ക്ഷേത്ര നിർമ്മാണ ചുമതല ഏൽപ്പിക്കുകയായിരുന്നു. തന്റെ മകനായിരുന്ന ധർമപാദരുടെ സഹായത്തോടെ ക്ഷേത്ര നിർമ്മാണം പൂർത്തീകരിക്കാൻ ബിസു മഹാരണയ്ക്ക് കഴിഞ്ഞു. എന്നാൽ ക്ഷേത്രത്തിനു ധാരാളം പാകപ്പിഴകൾ ‍ ഉണ്ടായിരുന്നു. ഇത് ക്ഷേത്രത്തിന്റെ നാശത്തിനു കാരണമായി എന്നും ഒരു വാദമുണ്ട്. രാജാവിന്റെ ക്ഷേത്ര നിർമ്മാണത്തിലുള്ള തിടുക്കവു അവസാന നിമിഷത്തിൽ സൂത്രധാരനെ മാറ്റുന്നതും കാരണം ക്ഷേത്രത്തിന്റെ മുകൾഭാഗത്തുളള കല്ലിന്റെ സ്ഥാപനം അതിന്റെ താഴത്തെ ഭാഗങ്ങളുമായി വേഗത കൈവരിക്കാൻ കഴിഞ്ഞില്ല. തൽഫലമായി ക്ഷേത്ര മതിലുകൾ ചുരുങ്ങിയ സമയത്തിനുള്ളിൽ അസന്തുലിതാവസ്ഥയിലായി.
കാലാപഹദ്ദ്
പിന്നീട് പത്തൊൻപതാം നൂറ്റാണ്ടിന്റെ അവസാന കാലഘട്ടങ്ങളിൽ ഗവണ്മെന്റ് ഈ സ്ഥലം ഏറ്റെടുക്കുകയും സംരക്ഷണ പ്രവർത്തനങ്ങൾ തുടങ്ങുകയും ചെയ്തു. ഇന്ന് സംസ്ഥാന കേന്ദ്ര ഗവണ്മെന്റുകൾ കൊണാർക്ക്‌ ക്ഷേത്രത്തിന്റെ സംരക്ഷണത്തിൽ അതീവ ശ്രദ്ധ ചെലുത്തുന്നു. ഇന്ന് ഇന്ത്യക്ക് അകത്തും പുറത്തുമുള്ള ഒരുപാട് സന്ദർശകരെ ഈ ക്ഷേത്രം ആകർഷിക്കുന്നു. ക്ഷേത്രത്തിൽ ആരാധന അനുവദിക്കണം എന്ന ആവശ്യം ഒറീസ്സയിലെ വിവിധ ഹിന്ദു സംഘടനകൾ ഉന്നയിച്ചു എങ്കിലും സർക്കാർ അത് തള്ളി കളയുകയാണു ചെയ്തത്.
അവലംബം
http://konark.nic.in
പുറത്തേക്കുള്ള കണ്ണികൾ
വർഗ്ഗം:ഒഡീഷയിലെ ക്ഷേത്രങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
എം.ജി.റ്റി.എച്ച്.എസ്, മുഖത്തല
കൊല്ലം ജില്ലയിലെ തൃക്കോവിൽവട്ടത്തിനു സമീപം മുഖത്തലയിൽ സ്ഥിതിചെയ്യുന്ന ഒരു സ്വകാര്യ എയ്ഡഡ് ഹൈസ്കൂളാണ് എം.ജി.റ്റി.എച്ച്.എസ്, മുഖത്തല. മുഖത്തല ഗ്രാമോദ്ധാരണ ട്രസ്റ്റിനു കീഴിൽ 1968-ൽ പ്രവർത്തനം ആരംഭിച്ച ഈ സ്കൂളിൽ ആറു മുതൽ പത്തു വരെയുള്ള ക്ലാസുകളാണുള്ളത്. 2011 ൽ കേരള ഹൈക്കോടതി ഈ സ്ഥാപനത്തെ പബ്ലക്ക് ട്രസ്റ്റായി പ്രഖ്യാപിച്ചു.
അവലംബം
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
ആശ്രാമം മൈതാനം
കൊല്ലം നഗരഹൃദയത്തിലായി സ്ഥിതി ചെയ്യുന്ന ഒരു മൈതാനമാണു ആശ്രാമം മൈതാനം. 72 ഏക്കർ വലിപ്പമുള്ള ഇത് കേരളത്തിലെ ഒരു കോർപ്പറേഷൻ പരിധിയിലുള്ള ഏറ്റവും വലിയ തുറസ്സായ പ്രദേശമാണ്. ആശ്രാമം അഡ്വഞ്ചർ പാർക്ക്, കുട്ടികളുടെ പാർക്ക്, പിൿനിക്ക് വില്ലേജ്, ബ്രിട്ടീഷ് റസിഡൻസി എന്നിവയെല്ലാം ഇതിനു തൊട്ടടുത്തായാണു സ്ഥിതിചെയ്യുന്നത്. കൊല്ലം വിമാനത്താവളം ഇതിനുള്ളിലാണു പ്രവർത്തിച്ചുവന്നത്. കൊല്ലം ഫെസ്റ്റ്, കൊല്ലം പൂരം എന്നിവയ്ക്ക് വേദിയാകുന്നതും ആശ്രാമം മൈതാനമാണ്. കൊല്ലം ജില്ലയിൽ വി.ഐ: പി കൾ ഹെലികോപ്ടറിൽ പറന്നിറങ്ങുന്നതും ഇവിടാണ്. ചെറിയ ക്രിക്കറ്റ് മൈതാനവും ഒപ്പം ഡ്രൈവിംഗ് ടെസ്റ്റ് നടത്തുന്നതിനുള്ള സ്ഥലവും ഇവിടുണ്ട്. നാഷണൽ ഹോക്കി സ്റ്റേഡിയവും മൈതാനത്തിൻ്റെ സമീപത്തുണ്ട്!
കേപ് വെർഡെയിലെ സിനിമ
കേപ് വെർഡെയിലെ സിനിമയുടെ ചരിത്രം ഇരുപതാം നൂറ്റാണ്ടിന്റെ തുടക്കത്തിൽ ചലച്ചിത്ര പ്രവർത്തകരുടെ വരവ് മുതൽ ആരംഭിക്കുന്നു. 1922-ഓടെ മിൻഡെലോയിൽ ഈഡൻ പാർക്ക് എന്ന പേരിൽ ആദ്യത്തെ പിക്ചർ ഹൗസ് സ്ഥാപിക്കപ്പെട്ടു.
രാജ്യത്തിന് രണ്ട് ചലച്ചിത്രമേളകളുണ്ട്. കാബോ വെർഡെ ഇന്റർനാഷണൽ ഫിലിം ഫെസ്റ്റിവൽ (CVIFF), ഇത് എല്ലാ വർഷവും സാൽ ദ്വീപിൽ നടക്കുന്നു. അതിന്റെ ആദ്യ പതിപ്പ് 2010-ൽ നടന്നു. സാന്റിയാഗോ ദ്വീപിലെ പ്രിയ ഇന്റർനാഷണൽ ഫിലിം ഫെസ്റ്റിവൽ സിനിമാ ഡോ പ്ലാറ്റോയുടെ ആദ്യ പതിപ്പ് 2014 ൽ നടന്നു. അവാർഡ് നേടിയ ചലച്ചിത്ര നിർമ്മാതാവ്, ഛായാഗ്രാഹകൻ, ഫിലിം എഡിറ്റർ, ഡിജിറ്റൽ മീഡിയ ആർട്ട്സ് ഇൻസ്ട്രക്ടർ, ഗുന്നി കെ. പയേഴ്സ് PIFF സ്ഥാപിച്ചു. കേപ് വെർഡെയെക്കുറിച്ച് ഡോക്യുമെന്ററി, ആഖ്യാന സിനിമകൾ എഴുതുകയും സംവിധാനം ചെയ്യുകയും നിർമ്മിക്കുകയും ചെയ്യുന്ന ആദ്യത്തെ സ്വദേശിയാണ് അദ്ദേഹം. തന്റെ ജന്മനാടിന്റെ ചരിത്രവും സംസ്‌കാരവും ലോകശ്രദ്ധയിൽ എത്തിക്കുക എന്ന ദൗത്യമാണ് ദീർഘദർശിയായ ചലച്ചിത്ര നിർമ്മാതാവായ പയേഴ്സ് ചെയ്തത്. 2005-ൽ അദ്ദേഹം ലോസ് ഏഞ്ചൽസിലേക്ക് താമസം മാറി. അവിടെ ഡോക്യുമെന്ററികൾ, ഡോക്യുഡ്രാമകൾ, ഫിക്ഷൻ സിനിമകൾ, വിദ്യാഭ്യാസ സാമഗ്രികൾ എന്നിവ നിർമ്മിക്കുന്ന നാലംഗ നിർമ്മാണ കമ്പനിയായ Txan Film Productions & Visual Arts സ്ഥാപിച്ചു.
പുറംകണ്ണികൾ
വർഗ്ഗം:ആഫ്രിക്കൻ സിനിമ
ആനന്ദേശ്വരേണ സംരക്ഷിതോഹം
പല്ലവി
ആനന്ദേശ്വരേണ സംരക്ഷിതോഹം നിത്യാനന്ദരൂപോസ്മി ബ്രഹ്മാനന്ദ രൂപോസ്മി
അനുപല്ലവി
ജ്ഞാനപ്രദാന ഗുരുഗുഹരൂപ ചിദാനന്ദ നാഥ സ്വരൂപ പ്രകാശേന
ചരണം
അവയവത്രയാതീതേന നിത്യേന അവസ്ഥാത്രയസാക്ഷിമാദിശുദ്ധേന ഭവപഞ്ചകോശവ്യതിരിക്തേന ബുദ്ധന ശിവസച്ചിദാനന്ദരൂപേണ മുക്തേന ശ്രവണമനനനിദിധ്യാസനസമാധി നിഷ്ഠാപരോക്ഷാനുഭവസ്വമാത്രാവശേഷിത പ്രകാശമാനമഹേശ്വരേണ
ഡ്രാക്കുള 2012
വിനയൻ സംവിധാനം ചെയ്ത് 2013-ൽ പുറത്തിറങ്ങിയ മലയാള ത്രിമാന ചലച്ചിത്രമാണ് ഡ്രാക്കുള 2012.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ത്രിമാന ചലച്ചിത്രങ്ങൾ
രമേഷ് ചന്ദ്ര ഷാ
ഒരു ഭാരതീയ കവിയും, നോവലിസ്റ്റും, നിരൂപകനുമാണ് രമേഷ് ചന്ദ്ര ഷാ (Ramesh Chandra Shah). അദ്ദേഹത്തിന്റെ പ്രശസ്ത നോവലായ വിനായക്, സാഹിത്യ അക്കാദമി അവാർഡു നേടിയിട്ടുണ്ട്. 2004ൽ അദ്ദേഹത്തിനു പത്മശ്രീയും ലഭിച്ചു. 1937 ൽ ഉത്തരാഖണ്ഡിലെ അൽമോറ എന്ന കുന്നുകൾ നിറഞ്ഞ ഗ്രാമത്തിലാണ് രമേഷ് ചന്ദ്ര ഷാ ജനിച്ചത്. അലഹബാദ് സർവകലാശാലയിൽ നിന്നും ബിരുദം നേടി. അതേ സർവകലാശാലയിൽ നിന്നും ഇംഗ്ലീഷിൽ ബിരുദാനന്തരബിരുദവും നേടി. ആഗ്ര സർവകലാശാലയിൽ നിന്നും ഡോക്ടറേറ്റും അദ്ദേഹം നേടിയിട്ടുണ്ട്.
ഉത്തരാഞ്ചലിലെ സ്കൂളിലും, പിന്നീട് മദ്ധ്യപ്രദേശിൽ കോളേജുകളിലും അദ്ധ്യാപകനായിരുന്നു. അതിനുശേഷം ഭോപ്പാലിലേക്കു മാറി. 1997ൽ ഹമീദിയ കോളേജിൽ നിന്നും വിരമിച്ചു. 2000 വരെ ഭാരതീയ വിദ്യാപീഠത്തിന്റെ നിരാല ശ്രീജ്ഞാനപീഠത്തിൽ നേതൃത്വം വഹിച്ചു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1937-ൽ ജനിച്ചവർ വർഗ്ഗം:ഹിന്ദി കവികൾ
മാധവ്റാവു സിന്ധ്യ
1971 മുതൽ 2001 വരെ ഒൻപത് തവണ ലോക്സഭാംഗമായിരുന്ന മധ്യപ്രദേശിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് പാർട്ടി നേതാവായിരുന്നു  മാധവ്റാവു സിന്ധ്യ.(1945-2001)  മൂന്ന് തവണ കേന്ദ്രമന്ത്രി, 1990 മുതൽ 1993 വരെ ബി.സി.സി.ഐ പ്രസിഡൻ്റ് എന്നീ നിലകളിലും പ്രവർത്തിച്ചിട്ടുണ്ട്.
ജീവിതരേഖ
മഹാരാഷ്ട്രയിലെ ബോംബെയിലെ ഒരു രാജകുടുംബത്തിൽ ജീവാജിറാവു സിന്ധ്യയുടേയും വിജയരാജയുടേയും മൂന്നാമത്തെ മകനായി 1945 മാർച്ച് 10ന് ജനനം. ഗ്വാളിയോരിലെ സിന്ധ്യ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ മാധവ്റാവു ഓക്സ്ഫോർഡിലെ വിൻസ്റ്റർ കോളേജ്, ന്യൂകോളേജ് എന്നിവിടങ്ങളിൽ നിന്ന് ബിരുദം നേടി.
1971-ലെ ലോക്സഭ തിരഞ്ഞെടുപ്പിൽ ഭാരതീയ ജനസംഘ് ടിക്കറ്റിൽ ആദ്യമായി മധ്യപ്രദേശിലെ ഗുണയിൽ നിന്ന് ലോക്സഭാംഗമായി. 1977-ൽ ജനസംഘം വിട്ട് ജനതാപാർട്ടി സ്വാതന്ത്രനായി ലോക്സഭയിലെത്തിയ മാധവ്റാവു 1980-ൽ കോൺഗ്രസ് പാർട്ടിയിൽ ചേർന്നു. 1980-ൽ ഗുണയിൽ നിന്ന് മൂന്നാം പ്രാവശ്യവും ലോക്സഭാംഗമായി. 1984-ലെ ലോക്സഭ തിരഞ്ഞെടുപ്പിൽ ഗ്വാളിയോരിൽ നിന്ന് മുൻ പ്രധാനമന്ത്രി അടൽ ബിഹാരി വാജ്പേയിക്കെതിരെ മത്സരിച്ച് ജയിച്ചു. 1971 മുതൽ 1999 വരെ പത്ത് തവണ ലോക്സഭാംഗമായിരുന്ന മാധവറാവു ഒരിക്കൽ പോലും പരാജയപ്പെട്ടിട്ടില്ല.
1986-1989, 1991-1993, 1995-1996 എന്നീ വർഷങ്ങളിൽ കേന്ദ്രമന്ത്രിയായും പ്രവർത്തിച്ചു. 1996-ൽ കോൺഗ്രസ് വിട്ട് മധ്യപ്രദേശ് വികാസ് കോൺഗ്രസ് എന്ന പാർട്ടി രൂപീകരിച്ചെങ്കിലും 1998-ൽ കോൺഗ്രസ് പാർട്ടിയിൽ തിരിച്ചെത്തി. 1999-ലെ ലോക്സഭ തിരഞ്ഞെടുപ്പിൽ കോൺഗ്രസിൻ്റെ പ്രധാനമന്ത്രി സ്ഥാനാർത്ഥിയായെങ്കിലും 1999-ൽ ബി.ജെ.പി വീണ്ടും കേന്ദ്രത്തിൽ സർക്കാർ രൂപീകരിച്ചു.
പ്രധാന പദവികളിൽ
അവലംബം
വർഗ്ഗം:1945-ൽ ജനിച്ചവർ വർഗ്ഗം:2001-ൽ മരിച്ചവർ വർഗ്ഗം:ഇന്ത്യയുടെ റെയിൽവെ മന്ത്രിമാർ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:ഇന്ത്യയിൽ വിമാനാപകടങ്ങളിൽ കൊല്ലപ്പെട്ടവർ വർഗ്ഗം:ബി.സി.സി.ഐ അദ്ധ്യക്ഷന്മാർ വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
സന്തേബെന്നൂർ പുഷ്കരണി
കർണാടകയിലെ ദാവൺഗരെ ജില്ലയിലെ സന്തേബെന്നൂർ ഗ്രാമത്തിൽ സ്ഥിതി ചെയ്യുന്ന ഒരു ചരിത്രപ്രസിദ്ധമായ കുളമാണ് സന്തേബെന്നൂർ പുഷ്കരിണി. പ്രാദേശികമായി ‘സന്തേബെന്നൂർ ഹോണ്ട’ എന്ന പേരിലും ഇത് അറിയപ്പെടുന്നു. പതിനാറാം നൂറ്റാണ്ടിൽ കെങ്ക ഹനുമന്തപ്പ നായക എന്ന മാടമ്പിയാണ് ഇത് നിർമ്മിച്ചത്.
ചരിത്രം
നായിക് ഭരണാധികാരികളുടെ കുലദൈവമായിരുന്നു ശ്രീരാമൻ. എ ഡി പതിനാറാം നൂറ്റാണ്ടിൽ കെങ്ക ഹനുമന്തപ്പ നായകയാണ് ഈ പ്രദേശത്ത് ഒരു രാമക്ഷേത്രവും അഹിനോടനുബന്ധിച്ച് ഒരു കുളവും നിർമ്മിച്ചത്. പുഷ്കരിണിയുടെ മധ്യഭാഗത്തുള്ള വസന്തമണ്ഡപം, ബീജാപ്പൂരിലെ ഭരണാധികാരികൾക്കെതിരായ കെങ്ക ഹനുമന്തപ്പ നായകയുടെ വിജയത്തിന്റെ സ്മരണയ്ക്കായി നിർമ്മിച്ചതാണെന്ന് പറയപ്പെടുന്നു. പതിനേഴാം നൂറ്റാണ്ടിൽ ബീജാപൂർ സുൽത്താന്റെ സൈന്യാധിപൻ റനദുല്ലാഖാന്റെ നേതൃത്വത്തിൽ സന്തേബെന്നൂർ ആക്രമിച്ചു. റനദുല്ലാഖാനും അദ്ദേഹത്തിന്റെ അനുയായികളായ പട്ടേഖാനും ഫരീദ്ഖാനും ചേർന്ന് കുളത്തിന്റെ കരയിൽ ഒരു മുസാഫിർഖാന (യാത്രികർക്കായുള്ള വിശ്രമസ്ഥലം) പണിതു. പിൽക്കാലത്ത് റനദുല്ലാഖാൻ ഇവിടെ ഒരു മോസ്ക് കൂടി പണികഴിപ്പിച്ചു.
നിർമ്മിതി
പുഷ്കരിണിക്ക് 250 അടി നീളവും 240 അടി വീതിയും 30 അടിയിലധികം ആഴവുമുണ്ട്. പുഷ്കരിണിയുടെ വശങ്ങൾ കരിങ്കൽ പടികൾ കൊണ്ട് അതിരിടുന്നു. പ്രധാന കവാടത്തിൽ നിന്ന് പടിഞ്ഞാറ് ദിശയിൽ 52 കരിങ്കൽ പടികളും മറ്റ് മൂന്ന് വശങ്ങളിലായി 44 പടവുകളും ഉണ്ട്. യഥാർത്ഥത്തിൽ കുളത്തിന് ചുറ്റും അഷ്ടദിക്കുകളെ പ്രതിനിധീകരിക്കുന്ന എട്ട് ഗോപുരങ്ങൾ ഉണ്ടായിരുന്നു. ഇതിൽ ആറെണ്ണം മാത്രമാണ് ഇപ്പോൾ കേടുകൂടാതെ നിൽക്കുന്നത്. കുളത്തിന്റെ മധ്യഭാഗത്ത്, ഇന്തോ-അറബിക് വാസ്തുവിദ്യാശൈലിയിൽ നിർമ്മിച്ചിരിക്കുന്ന വസന്ത മണ്ഡപമുണ്ട്. കരിങ്കല്ല്, ഇഷ്ടിക, മോർട്ടാർ എന്നിവ ഉപയോഗിച്ചാണ് ഇത് നിർമ്മിച്ചിരിക്കുന്നത്. ബഹുനില മണ്ഡപത്തിന് ഏകദേശം 34 ചതുരശ്ര അടി വിസ്തീർണ്ണമുണ്ട്. മണ്ഡപത്തിന്റെ കമാനങ്ങളും നിലവറകളും താഴികക്കുടങ്ങളും അറബ് ശൈലിയിലും, അതിന്റെ ഗോപുരങ്ങളും കൊത്തുപണികളും ഇന്ത്യൻ വാസ്തുവിദ്യാ ശൈലിയിലും നിർമ്മിച്ചിരിക്കുന്നു.
കുളത്തോട് ചേർന്നുള്ള മുസാഫിർഖാന 150 അടി നീളവും 40 അടി വീതിയുമുള്ള വിശാലമായ കെട്ടിടമാണ്. ഇസ്ലാമിക വാസ്തുവിദ്യാ ശൈലിയിൽ ഗ്രാനൈറ്റ് കല്ലുകൾ കൊണ്ടാണ് ഇത് നിർമ്മിച്ചിരിക്കുന്നത്. കെട്ടിടത്തിനുള്ളിലെ വലിയ ഹാൾ ഒരുപക്ഷേ ഒരു പ്രാർത്ഥനക്കായി ഉപയോഗിച്ചിരുന്നിരിക്കാം. കുറച്ചുകാലം ഈ കെട്ടിടം ഒരു സൈനിക സ്റ്റോർ ആയും ഉപയോഗിച്ചിരുന്നു.
അവലംബം
വർഗ്ഗം:കർണ്ണാടകത്തിന്റെ ചരിത്രം
പൂർണ്ണ ഉറൂബ് അവാർഡ്
മലയാളത്തിലെ സാഹിത്യ പുരസ്കാരങ്ങളിൽ ഒന്നാണ് മൂന്ന് പതിറ്റാണ്ട് പഴക്കമുള്ള പൂർണ്ണ ഉറൂബ് നോവൽ അവാർഡ്. മലയാളത്തിൽ പ്രതിഭാധനനായ എഴുത്തുകാരനായിരുന്ന ഉറൂബിന്റെ സ്മരണ നിലനിർത്തുന്നതിനായാണ് 1990-ൽ പുസ്തകപ്രസാധകരായ പൂർണ്ണ പബ്ലിക്കേഷൻസ് ഈ പുരസ്കാരം ഏർപ്പെടുത്തിയത്. പ്രസിദ്ധീകരിച്ച നോവലിനും അപ്രകാശിതനോവലിനും തുടക്കത്തിൽ അവാർഡ് നൽകിയിരുന്നു. മുഹമ്മ രമണന്റെ "ചൂണ്ട" അപ്രകാശിതവിഭാഗത്തിലും കെ. അരവിന്ദന്റെ "വഴിയോരത്തെ മുക്കുറ്റിപ്പൂക്കൾ" പ്രകാശിതവിഭാഗത്തിലും ആദ്യഅവാർഡുകൾ നേടി. വിദ്യാർത്ഥിവിഭാഗത്തിലെ പുരസ്കാരം രാധാകൃഷ്ണൻ പോറ്റെക്കലിന്റെ "സങ്കീർത്തനങ്ങൾ"ക്കായിരുന്നു. എം. അച്യുതൻ, എം. എസ്. മേനോൻ, തിക്കോടിയൻ എന്നിവരടങ്ങിയ ജൂറിയാണ് അവാർഡ് കൃതികൾ നിർണ്ണയിച്ചത്.
അവാർഡ് നൽകുന്ന ഇനങ്ങൾ
തുടർന്നുള്ള വർഷങ്ങളിലും 'പൂർണ്ണ-ഉറൂബ് അവാർഡ്' പ്രതിഭാധനരായ എഴുത്തുകാർക്ക് നൽകിവന്നു. കോളേജ് വിദ്യാർഥികൾക്കായുള്ള ചെറുകഥ, കവിത മത്സരങ്ങളും ഇതോടൊപ്പം നടത്തി സമ്മാനങ്ങൾ നല്കിവരുന്നു. സാഹിത്യരംഗത്തെ വിദഗ്ധർ നയിക്കുന്ന ജൂറിയാണ് വർഷാവർഷം വിധി നിർണ്ണയിച്ചത്. 'പൂർണ്ണ-ഉറൂബ് നോവൽ അവാർഡ് സമർപ്പണത്തിലും പേരെടുത്ത എഴുത്തുകാർ സംബന്ധിച്ചു.
മറ്റിനങ്ങളിൽ അവാർഡിനർഹരായവർ
കെ. വി. അനൂപ്, ഇന്ദു മേനോൻ, സൂര്യാഗോപി, ശബ്ന എസ്, എന്നിവർ 'പൂർണ'യുടെ സാഹിത്യ രചനാമത്സരങ്ങളിൽ സമ്മാനാർഹമായവരിൽ ചിലരാണ്.
=അവലംബം=
മഞ്ഞലാർ നദി
വലത്ത്‌|ലഘുചിത്രം|200x200ബിന്ദു| തമിഴ്‌നാട്ടിലെ [[പഴനി മലനിരകൾ|പഴനി മലനിരകളിലാണ് മഞ്ഞലയാർ അണക്കെട്ട് സ്ഥിതി ചെയ്യുന്നത് ]] പഴനി മലകളിൽ നിന്ന് ഉത്ഭവിക്കുന്ന ഒരു നദിയാണ് മഞ്ഞലാർ (തമിഴ്: மஞ்சளாறு). ഈ നദി കിഴക്കോട്ട് ഒഴുകി കൂട്ടത്തുവിനടുത്ത് വച്ച് വൈഗൈ നദിയുമായി ചേരുന്നു. ഈ സബ്-ബേസിനിൽ ഒൻപത് ചെക്ക്ഡാമുകളും ഒമ്പത് കുളങ്ങളും ഉണ്ട്. വർഷപാതം 775 മില്ലീമീറ്റർ ആണ്. മൊത്തം സബ്-ബേസിന്റെ വിസ്തീർണ്ണം 470 ചതുരശ്ര കിലോമീറ്ററും അയക്കട്ടിന്റെ ആകെ വിസ്തീർണ്ണം 5,326.4 ഏക്കറുമാണ്. മഞ്ഞലയാർ അണക്കെട്ട് ബട്‌ലഗുണ്ടുവിനടുത്ത് സ്ഥിതിചെയ്യുന്നു. ലഘുചിത്രം| മഞ്ഞലയാർ അണക്കെട്ട്
അവലംബം
വർഗ്ഗം:ഇന്ത്യയിലെ നദികൾ വർഗ്ഗം:തമിഴ്‌നാട്ടിലെ നദികൾ
കിംഗ് ജോർജ്ജെസ് മെഡിക്കൽ യൂണിവേഴ്സിറ്റി
ഉത്തർപ്രദേശിലെ ലഖ്‌നൗവിൽ സ്ഥിതിചെയ്യുന്ന ഒരു മെഡിക്കൽ സ്‌കൂളും ആശുപത്രിയും മെഡിക്കൽ യൂണിവേഴ്‌സിറ്റിയും ചേർന്നതാണ് കിംഗ് ജോർജ്ജെസ് മെഡിക്കൽ യൂണിവേഴ്‌സിറ്റി. 2002 സെപ്റ്റംബർ 16 ന് ഉത്തർപ്രദേശ് സർക്കാർ പാസാക്കിയ നിയമപ്രകാരം മെഡിക്കൽ സ്കൂളിനെ മെഡിക്കൽ സർവകലാശാലയായി ഉയർത്തി.
1250 ബിരുദ വിദ്യാർത്ഥികളും (280 ഡെന്റൽ വിദ്യാർത്ഥികൾ ഉൾപ്പെടെ) 450 ബിരുദാനന്തര ബിരുദ വിദ്യാർത്ഥികളും സർവകലാശാലയിലുണ്ട്. എം‌ബി‌ബി‌എസ് കോഴ്‌സ് പൂർത്തിയാക്കാൻ നാലര വർഷമെടുക്കും. കൂടാതെ ഓരോ വർഷവും 250 വിദ്യാർത്ഥികൾ പഠിക്കുന്നു.
ചരിത്രം
1906 ൽ വെയിൽസ് രാജകുമാരനായിരുന്ന ജോർജ്ജ് അഞ്ചാമൻ കിംഗ് ജോർജ്ജ് മെഡിക്കൽ കോളേജിന് തറക്കല്ലിട്ടു. 1911 ൽ ഔദ്യോഗിക ഉദ്ഘാടന ചടങ്ങ് 1912 ജനുവരി വരെ വൈകിയെങ്കിലും കോളേജ് അതിന്റെ കവാടങ്ങൾ തുറന്നു. നേരിട്ട് യുണൈറ്റഡ് പ്രവിശ്യാ ഗവൺമെന്റിന്റെ കീഴിലായിരുന്ന കോളേജ് അലഹബാദ് സർവകലാശാലയിലൂടെ ബിരുദങ്ങൾ നൽകി. 1921 ൽ കോളേജ് ലഖ്‌നൗ സർവകലാശാലയിലേക്ക് മാറ്റി.
2002 ൽ ഉത്തർപ്രദേശ് സർക്കാർ ബഹുജൻ സമാജ് പാർട്ടി (ബിഎസ്പി) മായാവതിയുടെ നേതൃത്വത്തിൽ കോളേജിന് യൂണിവേഴ്സിറ്റി പദവി നൽകി ഉത്തർപ്രദേശ് ഛത്രപതി ഷാഹുജി മെഡിക്കൽ യൂണിവേഴ്സിറ്റി ആക്റ്റ്, 2002 വഴി ഛത്രപതി ഷാഹുജി മഹാരാജ് മെഡിക്കൽ യൂണിവേഴ്സിറ്റി (സി‌എസ്‌എം‌എം‌യു) എന്ന് പുനർനാമകരണം ചെയ്തു. 2003 ഓഗസ്റ്റിൽ സമാജ്‌വാദി പാർട്ടിയുടെ (എസ്പി) മുലായം സിംഗ് യാദവ് മായാവതിയെ മാറ്റി ഉത്തർപ്രദേശ് മുഖ്യമന്ത്രിയായി. 2003 ഒക്ടോബറിൽ ഉത്തർപ്രദേശ് ഛത്രപതി ഷാജുജി മഹാരാജ് മെഡിക്കൽ യൂണിവേഴ്സിറ്റി (രണ്ടാം ഭേദഗതി) നിയമം 2003 പ്രകാരം യൂണിവേഴ്സിറ്റിയെ കിംഗ് ജോർജ്ജ് മെഡിക്കൽ യൂണിവേഴ്സിറ്റി (കെജിഎംയു) എന്ന് പുനർനാമകരണം ചെയ്തു. പേര് മാറ്റുന്നത് ആവർത്തിക്കുകയായിരുന്നു. 2007 ൽ ബി‌എസ്‌പി ഉത്തർപ്രദേശ് നിയമസഭാ തെരഞ്ഞെടുപ്പിൽ വിജയിക്കുകയും മായാവതി വീണ്ടും അധികാരത്തിൽ വന്നതിനുശേഷം ഈ സ്ഥാപനത്തെ സി‌എസ്‌എം‌എം‌യു എന്ന് പുനർനാമകരണം ചെയ്തു. 2012 ലെ തെരഞ്ഞെടുപ്പിൽ അധികാരം എസ്പിയുടെ അടുത്തേക്ക് തിരിഞ്ഞപ്പോൾ ഇൻസ്റ്റിറ്റ്യൂട്ടിനെ അഖിലേഷ് യാദവ് സർക്കാർ നിലവിലെ പേരിലേക്ക് മാറ്റി.
ഡെന്റൽ ഫാക്കൽറ്റികളിലും സമാനമായ മാറ്റങ്ങൾ സംഭവിച്ചു. ഫാക്കൽറ്റി 1949 ൽ ഇഎൻ‌ടി ഡിപ്പാർട്ട്‌മെന്റിന്റെ ഒരു വിഭാഗമായി സ്ഥാപിക്കപ്പെട്ടു. പിന്നീട് 1950 ൽ ഒരു പ്രത്യേക വകുപ്പായി പരിവർത്തനം ചെയ്യുകയും 1952 ൽ ഒരു പുതിയ കെട്ടിടത്തിലേക്ക് മാറുകയും ചെയ്തു. 2002 ൽ യൂണിവേഴ്സിറ്റി സ്ഥാപിതമായപ്പോൾ അത് ഡെന്റൽ കോളേജായി മാറി. 2004 ൽ ഉത്തർപ്രദേശ് കിംഗ് ജോർജ്ജിന്റെ യൂണിവേഴ്സിറ്റി ഓഫ് ഡെന്റൽ സയൻസ് ആക്റ്റ് വഴി "യുപി കിംഗ് ജോർജ് ഡെന്റൽ സയൻസ് യൂണിവേഴ്സിറ്റി" എന്ന പേരിൽ ഒരു സ്റ്റേറ്റ് യൂണിവേഴ്സിറ്റിയിലേക്ക് അപ്ഗ്രേഡ് ചെയ്യപ്പെട്ടു. 2007 ൽ സർക്കാർ ഈ തീരുമാനം പഴയപടിയാക്കി, യു.പി. കിംഗ് ജോർജ്ജെസ് ഡെന്റൽ സയൻസ് യൂണിവേഴ്സിറ്റി വീണ്ടും ഡെന്റൽ സയൻസസ് ഫാക്കൽറ്റിയായി.
പുറംകണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ
ലാ നിനാ
എൽ നിനോയുടെ വിപരീത പ്രതിഭാസമാണ് ലാ നിന. ഭൂമധ്യ രേഖാപ്രദേശത്ത് ശാന്തസമുദ്രത്തിലെ ജലത്തിന്റെ താപനില ക്രമാതീതമായി താഴുന്നതാണ് ഈ പ്രതിഭാസം. ആഗോള കാലാവസ്ഥയിലും കടൽ ജലത്തിന്റെ താപനിലയിലും എൽ നിനോ ഉണ്ടാക്കുന്ന മാറ്റങ്ങൾക്ക് വിപരീതമായാണ് ലാ നീനയുടെ പ്രവർത്തനം. അമേരിക്കൻ ഭൂഖണ്ഡങ്ങളിൽ ശൈത്യകാലത്തും ഉഷ്ണകാലത്തെന്നപോലെ ഉയർന്ന താപവർധനവിന് ഈ പ്രതിഭാസം കാരണമാകാറുണ്ട്. എൽ നിനോപോലെ നിശ്ചിത ഇടവേളകളിൽ ആവർത്തിക്കുന്ന പ്രതിഭാസമല്ല ലാ നിന. അലാസ്കയുടെയും ഉത്തര അമേരിക്കയുടെയും പടിഞ്ഞാറൻ തീരങ്ങളിൽ കനത്ത മഴയ്ക്കും മഞ്ഞുവീഴ്ചയ്ക്കും കാരണമാകുന്നതുകൂടാതെ അറ്റ്ലാന്റിക് സമുദ്രത്തിലെ ചുഴലിക്കൊടുങ്കാറ്റുകൾക്ക് പതിവിൽ കവിഞ്ഞ തീവ്രത നൽകുന്നതും ലാ നിനയുടെ പ്രവർത്തനങ്ങളാണ്. 2010–11 കാലഘട്ടത്തിലുണ്ടായ ലാ നിനയാണ് ഇതുവരെയുണ്ടായതിൽ വച്ച് ഏറ്റവും ശക്തം. ഓസ്ട്രേലിയയുടെ കിഴക്കൻ തീരങ്ങളെ തകർത്തു കളയാൻ മാത്രം ശക്തമായിരുന്നു ഈ പ്രതിഭാസം.
വർഗ്ഗം:കാലാവസ്ഥ വർഗ്ഗം:അന്തരീക്ഷ പ്രതിഭാസശാസ്ത്രം വർഗ്ഗം:സ്പാനിഷ് വാക്കുകളും ശൈലികളും വർഗ്ഗം:ശാന്തസമുദ്രം
പീരങ്കി മൈതാനം
കൊല്ലം നഗരത്തിനു സമീപമുള്ള കന്റോൺമെന്റ് പ്രദേശത്ത് സ്ഥിതി ചെയ്യുന്ന ഒരു മൈതാനമാണ് കന്റോൺമെന്റ് മൈതാനം എന്നറിയപ്പെടുന്ന പീരങ്കി മൈതാനം. ശ്രീനാരായണ കോളേജിനു സമീപത്തായി സ്ഥിതി ചെയ്യുന്ന ഈ മൈതാനത്തു വച്ചാണ് 1809-ൽ കൊല്ലം യുദ്ധം നടന്നത്. 1915ലെ കല്ലുമാല സമരത്തിന്റെ സമാപനത്തിന് വേദിയായതും പീരങ്കി മൈതാനമാണ്. 1927ൽ മഹാത്മാഗാന്ധി ഇവിടെ വച്ച് ജനങ്ങളോട് സംസാരിക്കുകയുണ്ടായി. 1938ൽ നടന്ന ചിങ്ങം 17 വിപ്ലവത്തിൽ ആറോളം പേർ കൊല്ലപ്പെടുകയുണ്ടായി. പീരങ്കി മൈതാനം എന്ന പേരിനു കാരണമായി ഇവിടെ സ്ഥാപിച്ചിരുന്ന 5 പീരങ്കികൾ ഇപ്പോൾ കൊല്ലം സർദാർ വല്ലഭായ് പട്ടേൽ പോലീസ് മ്യൂസിയത്തിൽ കാഴ്ചയ്ക്ക് വച്ചിട്ടുണ്ട്.
വദ്ജെറ്റ്
പുരാതന ഈജിപ്റ്റിലെ ബുട്ടൊ നഗരത്തിനെ പ്രദേശിക ദേവതയായിരുന്നു വാദ്ജെറ്റ് (ഇംഗ്ലീഷ്: Wadjet or ; ഈജിപ്ഷ്യൻ: wȝḏyt,). ഗ്രീക് ജനതയ്ക്കിടയിൽ ഈ ദേവത ഊട്ടൗ എന്ന പേരിലാണ് അറിയപ്പെട്ടിരുന്നത് (ഇംഗ്ലീഷ്: Uto (Οὐτώ/ or Βουτώ/Buto ). കീഴേ ഈജിപ്റ്റിന്റെ സംരക്ഷക ദേവിയായാണ് വാദ്ജെറ്റിനെ കരുതിയിരുന്നത്. വാദ്ജെറ്റും സൂര്യഗോളവും ചേർന്നുള്ള രൂപം യൂറിയാസ് എന്നാണ് അറിയപ്പെടുന്നത്.കീഴേ ഈജിപ്റ്റിലെ രാജാക്കന്മാരുടെ കിരീടത്തിൽ യൂറിയാസ് ചിഹ്നം ആലേഖനം ചെയ്തിരുന്നു. വാദ്ജെറ്റ് ദേവി രാജാക്കന്മാരെയും, പ്രസവസമയത്ത് സ്ത്രീകളേയും സംരക്ഷിക്കുന്നു എന്ന് പുരാതന ഈജിപ്ഷ്യർ വിശ്വസിച്ചിരുന്നു.
പച്ചനിറത്തിൽ ഉള്ളത് എന്നാണ് വാദ്ജെറ്റ് എന്ന പദത്തിനർത്ഥം. വിവിധരൂപങ്ങളിൽ വാദ്ജെറ്റ് ദേവിയെ ചിത്രീകരിക്കാറുണ്ട്. പൊതുവെ ഒരു പാമ്പിന്റെ (ഈജിപ്ഷ്യൻ കോബ്ര) രൂപത്തിലാണ് വാദ്ജെറ്റിനെ ചിത്രികരിക്കാറുള്ളത്. ചിലപ്പോൾ സ്ത്രീയുടെ രൂപത്തിലും വാദ്ജെറ്റിനെ ചിത്രീകരിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഈജിപ്ഷ്യൻ ദൈവങ്ങൾ
എണ്ണത്തിമിംഗിലം
പല്ലുള്ള തിമിംഗിലങ്ങളിൽ ഏറ്റവും വലുതും എറ്റവും വലിയ ഇരപിടിയൻ ജീവിയുമാണ് എണ്ണത്തിമിംഗിലം (Physeter macrocephalus). ഈ ഇനത്തിലെ വളർച്ചയെത്തിയ ആൺതിമിംഗിലങ്ങൾ 16 മീറ്റർ മുതൽ 20 മീറ്റർ വരെ നീളം വെക്കാറുണ്ട്. ഇവയുടെ ശരീരത്തിന്റെ മൂന്നിലൊന്നു ഭാഗം തലയായിരിക്കും. ഇവയുടെ പ്രധാന ഭക്ഷണം സ്ക്വിഡ്ഡുകൾ അണ്. സ്ക്വിഡ്ഡുകളെ പിടിക്കാനായി ഇവ സമുദ്രത്തിൽ 2250 മീറ്റർ ആഴത്തിൽ വരെ ഊളിയിട്ടെത്തും. ഇരപിടിക്കാനായി ഇവയേക്കാൾ ആഴത്തിലെത്തുന്നത് കുവിയേഴ്സ് ബീക്ഡ് വേൽ (Cuvier's beaked whale) എന്ന തിമിംഗിലങ്ങൾ മാത്രമാണെന്നാണ് കണ്ടെത്തിയിട്ടുള്ളത്. .230 ഡെസിബൽ വരെ ഉച്ചത്തിൽ ഇവയുണ്ടാക്കാറുള്ള ക്ലിക്ക് ശബ്ദങ്ങൾ ശബ്ദപ്രതിദ്ധ്വനിയുപയോഗിച്ച് ഇരകളെ കണ്ടെത്താനും തമ്മിൽതമ്മിൽ ആശയവിനിമയം ചെയ്യാനുമുള്ള ഉപാധിയാണെന്ന് കണ്ടെത്തിയിട്ടുണ്ട്. ഭൂമിയിലെ ഏതൊരു ജീവിയും ഉണ്ടാക്കുന്നതിൽ ഏറ്റവും ഉച്ചത്തിലുള്ള ശബ്ദമാണ് ഇത്. ഏറ്റവും വലിയ തലച്ചോർ വലിപ്പമുള്ള ഇവക്ക് 60 വയസ്സ് വരെ ആയുസ്സുണ്ട്.
സമുദ്രങ്ങളിൽ മിക്കവാറും എല്ലായിടത്തും ഇവ കാണപ്പെടുന്നു. പെൺതിമിംഗിലങ്ങളും, പത്തുവർഷം പ്രായമാകുന്നതു വരെയുള്ള കുഞ്ഞുങ്ങളും ഒരുമിച്ചാണ് കഴിഞ്ഞുകൂടുക. കുട്ടികളെ പരിരക്ഷിക്കുന്നതിൽ പെൺതിമിംഗിലങ്ങൾ സാമൂഹ്യത്തോരവാദിത്തം കാണിക്കുന്നു. പ്രസവങ്ങൾക്കിടയിലെ കാലാവധി നാല് മുതൽ ഇരുപതു വരെ വർഷമാകാം. പ്രായപൂർത്തിയാകുമ്പോൾ ആൺതിമിംഗിലങ്ങൾ സാധാരണ ഒറ്റക്കാണ് ജീവിക്കുന്നത്. ഇണചേരാൻ മാത്രം അവ കൂട്ടങ്ങളിലെത്തുന്നു. പ്രായപൂർത്തിയായ ഒരു എണ്ണത്തിമിംഗിലത്തിനെ ഇരയാക്കുന്ന ജീവികൾ സമുദ്രത്തിലില്ല. പക്ഷേ കുഞ്ഞുങ്ങളേയും പ്രായം കൊണ്ടോ മറ്റോ ക്ഷീണിതരായവരേയും കൊലയാളി തിമിംഗിലങ്ങൾ കൂട്ടം ചേർന്ന് ആക്രമിക്കാറുണ്ട്.
എണ്ണത്തിമിംഗിലങ്ങളുടെ തലക്കകത്ത് സ്പേർമാസെറ്റി എന്നു പേരുള്ള എണ്ണമയമുള്ള ഒരു വസ്തു ധാരാളമായി കാണപ്പെടാറുണ്ട്. അതിൽ നിന്നാണ് ഇവക്ക് ഈ പേർ കിട്ടിയിട്ടുള്ളത്. എണ്ണവിളക്കുകളിലും മെഴുകുതിരികളായും, യന്ത്രങ്ങളിൽ അയവുപദാർത്ഥമായും സ്പെർമാസെറ്റി ഉപയോഗിക്കപ്പെടുന്നു. ഇവയുടെ ദഹനവ്യൂഹത്തിൽ നിന്ന് മലത്തിലൂടെയോ ഛർദ്ദിച്ചോ പുറത്തുവരാറുള്ള ആംബർഗ്രീസ് എന്ന പദാർത്ഥം സുഗന്ധം തരുന്ന സെന്റുകളും മറ്റുമുണ്ടാക്കാൻ ഇപ്പോഴും ഉപയോഗിക്കാറുണ്ട്. സമുദ്രത്തിലെ പടുകൂറ്റന്മാരായതുകൊണ്ട് പലപ്പോഴും ഇവ തിമിംഗിലവേട്ടക്കാരിൽ നിന്ന് രക്ഷപ്പെട്ടുപോരാറുണ്ട്.
പുരബി ബാസു
പുരബി ബാസു (ജനനം: 21 സെപ്റ്റംബർ 1949 ) ഒരു ബംഗ്ലാദേശി ചെറുകഥാകൃത്തും ഔഷധശാസ്ത്രജ്ഞനും ആക്ടിവിസ്റ്റുമാണ്. 2005ൽ അനന്യ ലിറ്റററി അവാർഡും ൽ ബംഗ്ലാ അക്കാദമി സാഹിത്യ അവാർഡും നേടി. 2005-ലെ കണക്കനുസരിച്ച്, ന്യൂയോർക്ക് ആസ്ഥാനമായുള്ള ഒരു മരുന്ന് കമ്പനിയായ വൈത്ത് ഫാർമസ്യൂട്ടിക്കൽസിൽ സീനിയർ എക്സിക്യൂട്ടീവായി അവർ ജോലി ചെയ്യുന്നു.
വിദ്യാഭ്യാസം
ബസു ധാക്ക സർവകലാശാലയിൽ നിന്ന് ഫാർമസിയിൽ ബിരുദം പൂർത്തിയാക്കി. 1970-ൽ അവൾ അമേരിക്കയിലേക്ക് മാറി. തുടർന്ന് 1972- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബയോകെമിസ്ട്രിയിൽ ബിരുദാനന്തര ബിരുദവും 1976-ൽ പോഷകാഹാരത്തിൽ മിസോറി സർവകലാശാലയിൽ നിന്ന് Ph.D. യും നേടി  പിന്നീട് സൗത്ത് അലബാമ യൂണിവേഴ്സിറ്റിയിൽ ഫാർമക്കോളജിയിൽ പോസ്റ്റ്ഡോക്ടറൽ ഫെല്ലോ ആയി ജോലി ചെയ്തു.
ഔദ്യോഗിക ജീവിതം
BRAC- ൽ ആരോഗ്യ, പോഷകാഹാര, ജനസംഖ്യാ വിഭാഗത്തിന്റെ ഡയറക്ടറായി ബസു പ്രവർത്തിച്ചു.
ഗീതിക ഝക്കർ
ഒരു ഇന്ത്യൻ ഗുസ്തിക്കാരിയാണ്. ഗീതിക ഝക്കർ ഇംഗ്ലീഷ്: Geetika Jakhar. ഇന്ത്യൻ ഗുസ്തി ചരിത്രത്തിൽ കോമ്മൺ വെൽത് ഗെയിംസിൽ മികച്ച ഗുസ്തിക്കാരിയായും ഏഷ്യൻ ഗെയിംസുകളിൽ സ്വണ്ണമെഡൽ തുടർച്ചയായി രണ്ടു പ്രാവശ്യം ജേതാവുമായ ആദ്യത്തെയാളാണ്. 2006 ൽ രാജുഅം അർജ്ജുന പുരസ്ക്കാരം നൽകി ആദരിച്ചു. 2008 ൽ ഹരിയാന  പോലീസിൽ  ഡപ്യൂട്ടി  സുപ്രണ്ട് ആയി ജോലിയിൽ പ്രവേശിച്ചു.
ജീവിതരേഖ
ഹരിയാനയിലെ ആഗ്രോഹയിലാണ് ജനനം ഗീതികയുടെ പിതാവ് സത്യവീർ സിങ്ങ് ഝക്കർ ഹിസാറിലെ സ്പോർട്സ് ഓഫീസർ ആയിരുന്നു. ഗീതികയുടെ മുത്തച്ഛനായ അമർ ചന്ദ് ഝക്കർ ഒരു പ്രശസ്തനായ ഗുസ്തിക്കാരനായിരുന്നു. അദ്ദേഹത്തിൽ നിന്ന് പ്രചോദനം ഉൾക്കൊണ്ടാണ് ഗീതികയും ഗുസ്തി പരിശീലിക്കാൻ തുടങ്ങിയത്. വളരെ ചെറിയ വയസ്സിൽ തന്നെ ഗീതിക ഗുസ്തി പരിശീലിച്ചു തുടങ്ങി. 13 വയസ്സിൽ പ്രത്യേക പരിശീലനം തുടങ്ങിയ ഗീതിക 15 വയസ്സായപ്പോഴേക്കും ഭാരത് കേസരി എന്ന പുരസ്കാരം നേടീ. (2000) അന്നു മുതൽ 9 വർഷം തുടർച്ചയായി ഭാരത കേസരി സ്ഥാനം നിലനിർത്തി. ഹരിയാന പി.ഡബ്ല്യു.ഡി. യിൽ സബ് ഡിവിഷണൽ എഞ്ചിനീയറായ കമൽദീപ് സിങ്ങ് റാണയാണ് ഭർത്താവ്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
കായിക ജീവിതം.
ഗീതിക സ്കൂളിൽ പഠിക്കുന്ന സമയത്തേ ഓട്ട മത്സരങ്ങളിൽ പങ്കെടുത്തിരുന്നു. മികച്ച പഠനാർത്ഥം കുടുംബം അഗ്രോഹയിൽ നിന്ന് ഹിസാറിലേക്ക് താമസം മാറ്റിയതാണ് ഗീതികയുടെ ജീവിതത്തിൽ വഴിത്തിരിവായത്. അത്‌ലറ്റിക്സിൽ പരിശീലനം ലക്ഷ്യമാക്കി മഹാബിർ സ്റ്റേഡിയത്തിൽ പോയ ഗീതികക്ക് അവിടെ ഒരു നല്ല കോച്ചിനെ കണ്ടെത്താനായില്ല. ഇതിനിടക്ക് സമീപത്തുള്ള ഗുസ്തി പരിശീലന കേന്ദ്രത്തിൽ നിന്നുള്ള നിരന്തരമായ ഒച്ച ഗീതിക കേൾക്കാനിടയായി. തേടിച്ചെന്ന ഗീതിക അവിടെ പരിശീലിക്കുന്ന പെൺകുട്ടികളെ കണ്ടപ്പോൾ തനിക്കും പരിശീലിക്കണം എന്ന മോഹമുദിച്ചു. 1998 ഒക്റ്റോബറിൽ അത്‌ലറ്റിക്സ് വിട്ട് ഗുസ്തി തന്റെ തിരഞ്ഞെടുത്ത ഇനമാക്കി. വെറും 4 മാസത്തിനുള്ളിൽ ഹരിയാനയെ പ്രതിനിധീകരിച്ച് 1999 ദേശിയ ഗെയിംസിൽ പങ്കെടുക്കാനായി, നാലാം സ്ഥാനത്തും എത്തു.
കാസ
ഹിമാചൽ പ്രദേശ് സംസ്ഥാനത്ത് ലാഹൗൽ-സ്പിതി ജില്ലയുടെ പ്രാദേശിക ആസ്ഥാനം സ്ഥിതിചെയ്യുന്ന ചെറുപട്ടണമാണ് കാസ. കാജ, കാർസ, കാസെ എന്നെല്ലാം അറിയപ്പെടുന്ന ഈ കുഞ്ഞുനഗരം സ്പിതി താഴവരയുടെ മുഴുവൻ കേന്ദ്രമാണ്. ഈ പ്രദേശത്തെ മറ്റ് ഗ്രാമങ്ങളെല്ലാം കാസയെ എല്ലാകാര്യങ്ങൾക്കും ആശ്രയിക്കുന്നു. സ്പിതി താഴ്വര ലഡാക്ക്, ടിബറ്റ് ശീതമരുഭൂമികളോട് ഭൂപ്രകൃതിയിലും, കാലാവസ്ഥയിലും ബുദ്ധസംസ്കാരത്തിലും എല്ലാം വളരെ സാമ്യതയുള്ള പ്രദേശമാണ്. സ്പിതി നദിയുടെ തീരത്തുള്ള കാസ നഗരമാണ് സ്പിതി താഴവരയിലെ വലിയ നഗരം. വാണിജ്യപരമായും സാംസ്കാരികമായും ഈ താഴവരയുടെ മുഖ്യ കേന്ദ്രം കാസയാണ്.
വിവരണം
നഗരത്തെ പഴയ ഭാഗത്തെ കാസ എന്നും പുതിയഭാഗത്തെ സോമ എന്നും രണ്ടായി തിരിക്കാം. പുതിയ ഭാഗത്താണ് ഭരണകേന്ദ്രങ്ങൾ. പ്രശസ്തമായ കി ബുദ്ധവിഹാരം കാസയിൽ നിന്നും 11 കിമി അകലെയാണ്. സ്പിതി താഴവാരത്തെ പ്രധാന തീർത്ഥാടനകേന്ദ്രം ഇതാണ്.
ഗീതിക ഝക്കർ
2000
ഡൽഹിയിലെ താൽകത്തോറ സ്റ്റേഡിയത്തിൽ വച്ചു നടന്ന സബ് ജൂനിയർ ചാമ്പ്യൻഷിപ്പിൽ സ്വർണ്ണം നേടി
2001
ജൂനിയർ ദേശീയ ചാമ്പ്യൻ ഷിപ്പിൽ സ്വർണ്ണം
കാസ
Access
Kaza is overlooked by high mountain ridges on all sides. It has two access points : one from Kinnaur valley and the other from the Lahaul valley, 11 km from Ki Monastery, the famous Gelugpa establishment. The route through Kinnaur is open throughout the year, except for occasional short periods resulting from landslides or heavy snowfall. This road, starting from Shimla, follows the Sutlej river unto a little beyond Poo, thereafter turning northwards to follow the Spiti river all the way to Kaza. The other road starts from Manali and after crossing the 13090 ft high Rohtang Pass to reach Gramphoo where it joins the road from Keylong and proceeds south along Chandra River till Batal then climbs up to cross the 14928 ft high Kunzum pass, enters the Spiti valley to reach Kaza. It remains closed during winter months, normally from October end to June due to heavy snowfall on both the passes. Kaza is the one of the coldest towns in India. The temperature varies greatly in a different seasons and during a day, January is the coldest month of the year with an average temperature of -25 °C,while July is the hottest month with an average temperature of 10 °C.
ഗീതിക ഝക്കർ
2003
ഗ്രീസിലെ ഏതൻസിൽ വച്ചു നടന്ന ലോക ചാമ്പ്യൻഷിപ്പിൽ ക്വാർട്ടർ ഫൈനലിൽ എത്തിൽ
റഫറൻസുകൾ
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2014 ഏഷ്യൻ ഗെയിംസിലെ ഗുസ്തിതാരങ്ങൾ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ഗുസ്തിക്കാർ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
കാസ
Tourism
Kaza is known for its colorful festivals and the ancient Sakya Tangyud Monastery in a side valley, 14 km from the town. It is also popular with tourists and adventure seekers during summer months because of its central location and connections to rest of the valley and outside. This central location also makes Kaza an ideal base camp for trekking, mountaineering and tours directed to other parts of the valley.Some of the major tourist attractions in and around Kaza beside Tangyud Monastery are the Key Gompa, Kibber village at an elevation of 4205 m. above MSL, Gette Village at an altitude of 4270 m above MSL, Langza village famous for presents of marine fossils, the Pin Valley National Park, a protected area for himalayan high altitude wildlife and the Losar village 40 km to the north of Kaza at an altitude of 4079 m above MSL. . About 32 km away from Kaza, Dhankar Fort is another tourist spot located on the left bank of Spiti River.
The highest post office in the world at Hikkim village (PIN 172114) at an elevation of 4400 m is situated 46 km from Kaza. It sends postal letters to and receives postal articles from Kaza post office.
External links
Key Monastery.
വർഗ്ഗം:ഉന്നതങ്ങളായ ഗ്രാമങ്ങൾ വർഗ്ഗം:ഹിമാചൽ പ്രദേശിലെ ഗ്രാമങ്ങൾ
വരാഹ നദി
ഇന്ത്യയിലെ തമിഴ്‌നാട് സംസ്ഥാനത്തെ തേനി ജില്ലയിലെ പെരിയകുളം പട്ടണത്തിലൂടെ ഒഴുകുന്ന ഒരു ചെറിയ നദിയാണ് വരാഹ നദി. ഇത് മരുഗൽപട്ടിക്കടുത്തുള്ള വൈഗൈ നദിയിൽ ചേരുന്നു. പെരിയാകുളത്തിനടുത്ത് സോത്തുപരായി അണക്കെട്ട് സ്ഥിതിചെയ്യുന്നു.
പരാമർശങ്ങൾ
വർഗ്ഗം:ഇന്ത്യയിലെ നദികൾ വർഗ്ഗം:തമിഴ്‌നാട്ടിലെ നദികൾ
ഇന്ത്യയിലെ സംസ്ഥാന പുഷ്പങ്ങളുടെ പട്ടിക
ഇന്ത്യയിലെ സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും ഔദ്യോഗിക പുഷ്പങ്ങളുടെ പട്ടിക താഴെ കൊടുക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
കുഞ്ഞാലിമരയ്ക്കാർ (ചലച്ചിത്രം)
1967-ൽ പുറത്തിറങ്ങിയ മലയാളചലച്ചിത്രമാണ് കുഞ്ഞാലിമരയ്ക്കാർ. ചന്ദ്രതാരാ പ്രൊഡക്ഷൻസിന്റെ ബാനറിൽ ടി.കെ. പരീക്കുട്ടിയാണ് ഈ ചിത്രം നിർമിച്ചത്.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:പരീക്കുട്ടി നിർമ്മിച്ച ചലച്ചിത്രങ്ങൾ
ശാസ്ത്രചരിത്രം
തെളിയിക്കപ്പെട്ട തത്ത്വങ്ങൾ അന്ധവിശ്വാസങ്ങളെ മാറ്റി അവിടെ പ്രതിഷ്ഠിക്കപ്പെടുന്ന പുരോഗനോന്മുഖമായ അറിവിന്റെ വളർച്ചയാണ് പതിനെട്ടാം നൂറ്റാണ്ടുമുതൽ ഇരുപതാം നൂറ്റാണ്ടിന്റെ അവസാനം വരെ നടന്നുകൊണ്ടിരുന്നത്. ഇക്കാലത്തെ ശാസ്ത്രചരിത്രത്തിൽ മുന്നിൽ നിൽക്കുന്നത് പ്രാകൃതിക ശാസ്ത്രങ്ങളും ജീവശാസ്ത്രവുമാണ്. ചരിത്രത്തിന്റെ സമീപകാല പുനർവായനകളിൽ പരസ്പരം മത്സരിക്കുന്ന ശൈലികളളെ ബൗദ്ധികവും സാംസ്കാരികവും സാമ്പത്തികവും രാഷ്ട്രീയവുമായ മൂശയിൽ സ്ഫുടം ചെയ്യുന്നതായി വിവരിക്കുന്നു. എന്നാൽ ഈ ചിന്താസരണിക്ക് ചരിത്രകാരന്മാരിൽനിന്നു തന്നെ എതിർപ്പും നേരിടുന്നുണ്ട്. കാരണം അവർ ശാസ്ത്രത്തെ തുല്യതയില്ലാത്ത ശൈലികളുടെ സ്വരച്ചേർച്ചയില്ലാത്ത വ്യവസ്ഥയായി വിവക്ഷിക്കുന്നു. ഇത് യഥാർത്ഥ മുന്നേറ്റത്തിന് പകരം മുന്നേറ്റത്തിന്റെ പ്രതീതി മാത്രം ഉളവാക്കുന്നതുകൊണ്ടാണ് എതിർപ്പുകൾ നിലനിൽക്കുന്നത്.
ട്രഷർ ഐലൻഡ്
സുപ്രസിദ്ധ സ്കോട്ടിഷ് നോവലിസ്റ്റായ റോബർട്ട് ലൂയി സ്റ്റീവൻസൺ എഴുതിയ ഒരു സാഹസിക നോവലാണ് ട്രഷർ ഐലൻഡ്. കൊള്ളക്കാരുടെ ഇടയിൽ അകപ്പെടുന്ന ജിം ഹോക്കിൻസ് എന്ന കുട്ടിയുടെ കഥയാണ് ഇതിലൂടെ നോവലിസ്റ്റ് ചിത്രീകരിക്കുന്നത്. 1881-82 കാലയളവിൽ  കുട്ടികളുടെ മാസികയായ യങ്ങ് ഫോക്സിൽ ട്രഷർ ഐലൻഡ് അഥവാ മ്യൂട്ടിനി ഓഫ് ദ ഹിസ്പാനിയോള എന്ന തലക്കെട്ടിൽ ഖണ്ഡശ്ശ പ്രസിദ്ധീകരിച്ചിരുന്ന ഈ കൃതി 1883 നവംബർ 14ന് പ്രശസ്ത പുസ്തകപ്രസാധകരായ കാലെ ആൻഡ് കമ്പനി പുസ്തകരൂപത്തിൽ പ്രസിദ്ധീകരിച്ചു.
വർഗ്ഗം:ഇംഗ്ലീഷ് നോവലുകൾ
വ്യാപ്തം
ഒരു വസ്തുവിന് സ്ഥിതി ചെയ്യാൻ ആവശ്യമായ ത്രിമാനസ്ഥലം. ഖരം, ദ്രാവകം, വാതകം, പ്ലാസ്മ തുടങ്ങിയ ദ്രവ്യത്തിന്റെ ഏതവസ്ഥയ്ക്കും സ്ഥിതി ചെയ്യാൻ സ്ഥലം ആവശ്യമാണ്. ഈ ത്രിമാനസ്ഥലത്തിന്റെ അളവാണ് വ്യാപ്തം അല്ലെങ്കിൽ ഉള്ളളവ്.
ഏകകം
എസ്.ഐ. ഏകകസമ്പ്രദായത്തിൽ m3 ആണ് വ്യാപ്തത്തിന്റെ യൂണിറ്റ്. ഒരു മീറ്റർ നീളവും വീതിയും ഉയരവുമുള്ള ഒരു വസ്തുവിന്റെ വ്യാപ്തം 1m3 ആയിരിക്കും. 10cm3 അളവിനു തുല്യമായ ലിറ്റർ എന്ന ഏകകവും ദ്രാവകങ്ങളുടെ വ്യാപ്തമളക്കാൻ വ്യാപകമായി ഉപയോഗിച്ചുവരുന്നു.
വിവിധ വസ്തുക്കളുടെ വ്യാപ്തം കാണാനുള്ള സമവാക്യങ്ങൾ
വർഗ്ഗം:അളവുകൾ
മായാ റാവു
കഥക് നർത്തകിയും മുൻ കർണാടക സംഗീത നാടക അക്കാദമി അധ്യക്ഷയുമായിരുന്നു മായാറാവു (2 മേയ് 1928 - 1 സെപ്റ്റംബർ 2014). ദക്ഷിണേന്ത്യയിൽ കഥക് നൃത്തം വ്യാപിപ്പിക്കുന്നതിൽ പ്രധാന പങ്കുവഹിച്ചു. നിരവധി നൃത്തനാടകങ്ങളും അവതരിപ്പിച്ചിട്ടുണ്ട്.
ജീവിതരേഖ
കർണാടകയിലെ മല്ലേശ്വരത്തു ജനിച്ചു. കുട്ടിക്കാലത്തേ ഹിന്ദുസ്ഥാനി വായ്പാട്ടും ദിൽറൂബയും അഭ്യസിച്ചു. ഉദയ് ശങ്കറുടെ നൃത്ത പരിപാടി കാണാനിടയായതോടെ നൃത്ത രംഗത്തേക്ക് ആകൃഷ്ടയായി. ശംഭു മഹാരാജിന്റെ കീഴിൽ നൃത്തമഭ്യസിക്കാൻ കേന്ദ്ര സർക്കാറിന്റെ സ്‌കോളർഷിപ്പ് ലഭിച്ച ആദ്യ കഥക് നർത്തകിയാണ്. സുന്ദർ പ്രസാദ്, സോഹൻലാൽ എന്നിവരുടെ കീഴിലും നൃത്തമഭ്യസിച്ചിട്ടുണ്ട്. ബാംഗ്ലൂരിൽ മല്ലേശ്വരത്ത് നാട്യ ഇൻസ്റ്റിറ്റിയൂട്ട് ഓഫ് കഥക് ആൻഡ് കോറിയോഗ്രഫി എന്ന സ്ഥാപനം നടത്തിയിരുന്നു.
പുറം കണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:മേയ് 2-ന് ജനിച്ചവർ വർഗ്ഗം:കഥക് നർത്തകർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:2014-ൽ മരിച്ചവർ വർഗ്ഗം:സെപ്റ്റംബർ 1-ന് മരിച്ചവർ
അകാന്തസ്
അക്കാന്തേസീ സസ്യകുടുംബത്തിലെ ഒരു ജീനസ്സാണ് അകാന്തസ് (Acanthus). ഏകദേശം 30 സ്പീഷിസുകളുള്ള ഈ സസ്യജനുസ്സിലെ അംഗങ്ങളെ ഉഷ്ണമേഖലകളിലും മിതോഷ്ണമേഖലകളിലും കണ്ടുവരുന്നു. മെഡിറ്ററേനിയൻ സമുദ്രതട പ്രദേശങ്ങളിലും ഏഷ്യയിലും ഈ ജനുസ്സിലെ സസ്യവൈവിധ്യം കൂടുതലായി കാണപ്പെടുന്നുണ്ട്. കൂർത്ത മുള്ളുകളുള്ളത് എന്നർത്ഥം വരുന്ന ഗ്രീക്ക് പദത്തിൽ നിന്നാണ് അകാന്തസ് എന്ന പദം രൂപം കൊണ്ടത്.
പുറത്തേക്കുള്ള കണ്ണികൾ
വർഗ്ഗം:അക്കാന്തസ് വർഗ്ഗം:അക്കാന്തേസീ
ഹർവന്ത് കൗർ
ഇന്ത്യക്കാരിയായ ഡിസ്കസ്, ഷോട്ട് പുട്ട് താരമാണ് ഹർവന്ത് കൗർ. ഇംഗ്ലീഷ്: Harwant Kaur (ജനനം 5 ജൂലൈ, 1980) 2002 ലെ ഏഷ്യൻ ചാമ്പ്യൻഷിപ്പ് മത്സരത്തിൽ വെള്ളി മെഡൽ കരസ്ഥമാക്കി. 2003 ഏഷ്യൻ ചാമ്പ്യൻഷിപ്പിൽ 4 ആം സ്ഥാനത്തും 2006 കോമ്മൺ വെൽത് ഗെയിംസിൽ 7 ആം സ്ഥാനത്തും എത്തി. 2010 ലെ കോമ്മൺ വെൽത് ഗെയിംസിൽ ഡിസ്കസ് ത്രോയിൽ വെള്ളി മെഡൽ നേടാനായി. ൻ2004 ൽ കീവിൽ വച്ച് എറിഞ്ഞ 63.05 മീറ്ററാണ് മികച്ച വ്യക്തിഗത നേട്ടം.
പൂറമേക്കുള്ള കണ്ണികൾ
വർഗ്ഗം:ഇന്ത്യൻ അത്ലറ്റുകൾ വർഗ്ഗം:1980-ൽ ജനിച്ചവർ
ഒവർ ലേഡി ഓഫ് ദ പില്ലർ
എ.ഡി. 40-ൽ ഹിസ്പാനിയയിലെ സരാഗാസോയിലുള്ള എബ്രോ നദിക്കരയിൽ യേശുക്രിസ്‌തുവിന്റെ ശിഷ്യരിലൊരാളായ യാക്കോബ് ശ്ലീഹാ പ്രാർത്ഥിച്ചുകൊണ്ടിരുന്നപ്പോൾ അദ്ദേഹത്തിനു മുമ്പിൽ അനുഗൃഹീത കന്യാമറിയം പ്രത്യക്ഷപ്പെട്ടുവെന്ന അവകാശവാദത്തെത്തുടർന്ന് കന്യാമറിയത്തിനു നൽകിയിരിക്കുന്ന പേരാണ് Our Lady of the Pillar. ഒരു തൂണിന്റെയോ സ്തംഭത്തിന്റെയോ ആകൃതിയിൽ കന്യാമറിയത്തിന്റെ രൂപം കൊത്തിവച്ചിരിക്കുന്നതിനെ സൂചിപ്പിക്കുവാനും ഈ പദം ഉപയോഗിച്ചുവരുന്നു. സ്പെയിനിലെ സരാഗോസയിലുള്ള ബസലിക്ക ഓഫ് അവർ ലേഡി ഓഫ് ദ പില്ലർ പള്ളിയിൽ മാതാവിന്റെ ഇത്തരമൊരു രൂപമാണ് പ്രതിഷ്ഠിച്ചിരിക്കുന്നത്.
ചരിത്രം
ആദ്യകാല പാരമ്പര്യം റോമാ നാളുകളിൽ നിന്നുള്ള സരഗോസ്സയിലെ ക്രിസ്തീയ ശവകുടീരങ്ങൾ അനുഗൃഹീത കന്യകയെ പ്രതിനിധാനം ചെയ്യുന്ന പ്രതിമകളെ ചിത്രീകരിക്കുന്നു. നാലാം നൂറ്റാണ്ടിൽ, നിരകളിലോ തൂണുകളിലോ സ്ഥാപിച്ചിട്ടുള്ള ഒരു നേർച്ച നിറവേറ്റിക്കൊണ്ട് അർപ്പിക്കുകയോ സമർപ്പിക്കുകയോ ചെയ്ത ചിത്രങ്ങളുടെ സാന്നിധ്യം കാണപ്പെടുന്നു,
സരഗോസ്സയിൽ അനുഗൃഹീത കന്യക ഭക്തിയുടെ ഏറ്റവും പുരാതനമായ മൊഴി സാക്ഷ്യം.1155-ൽ പെഡ്രോ ലിബ്രാന എന്ന പോലെ..സാധാരണയായി തിരിച്ചറിഞ്ഞിട്ടുണ്ട്.
ബാഹ്യ ലിങ്കുകൾ
വർഗ്ഗം:ക്രൈസ്തവം - അപൂർണ്ണലേഖനങ്ങൾ
അനിൽ ഭരദ്വാജ്
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ വർഗ്ഗം:ഇന്ത്യൻ ഭൗതികശാസ്ത്രജ്ഞർ വർഗ്ഗം:ബഹിരാകാശ ശാസ്ത്രജ്ഞർ വർഗ്ഗം:1967-ൽ ജനിച്ചവർ വർഗ്ഗം:ജൂൺ 1-ന് ജനിച്ചവർ
ദുബായ് ഷോപ്പിങ് ഫെസ്റ്റിവൽ
ലഘുചിത്രം| ദുബായ് ഷോപ്പിംഗ് ഫെസ്റ്റിവലിന്റെ ബാനർ ദുബായ് ടൂറിസം വകുപ്പിന്റെ ഭാഗമായ, ദുബായ് ഫെസ്റ്റിവൽസ് & റീട്ടെയിൽ എസ്റ്റാബ്ലിഷ്‌മെന്റ് (ഡിഎഫ്ആർഇ) നേതൃത്വം നൽകുന്ന ഒരു മാസം നീണ്ടുനിൽക്കുന്ന ഇവന്റാണ് ദുബായ് ഷോപ്പിംഗ് ഫെസ്റ്റിവൽ അഥവാ ഡിഎസ്എഫ് (مهرجان دبي للتسوق). ഫെസ്റ്റിവൽ വേളയിൽ, വ്യാപാര സ്ഥാപനങ്ങൾ വിലക്കിഴിവുകൾ, സ്വർണം, കാറുകൾ എന്നിവ പോലുള്ള സമ്മാനങ്ങൾ നേടുന്നതിനായി ദിവസേനയുള്ള നറുക്കെടുപ്പുകൾ എന്നിവ നടത്തുന്നു. കൂടാതെ ഇതിന്റെ ഭാഗമായി ഒരു വെടിക്കെട്ട് പ്രദർശനവുമുണ്ട്. ഇതിന്റെ ഭാഗമായി ദുബായിൽ ഉടനീളം നിരവധി കുടുംബ പ്രവർത്തനങ്ങളും തത്സമയ ഷോകളും നടക്കുന്നു.
ചരിത്രം
1996 ഫെബ്രുവരി 16 നാണ് ഫെസ്റ്റിവൽ ആദ്യമായി ആരംഭിച്ചത്, ആരംഭിക്കുന്നതിന് മുമ്പ് തയ്യാറെടുപ്പുകൾക്കു മാത്രം മൊത്തം 45 ദിവസമെടുത്തു. വ്യാപാര മേളയുടെ ആശയം ആദ്യം കൊണ്ടുവന്നത് ഷെയ്ഖ് മുഹമ്മദ് ബിൻ റാഷിദ് അൽ മക്തൂമാണ്. 2019 ഈ ഫെസ്റ്റിവലിന്റെ 24-ാം വർഷമാണ്. ദുബായ് ഷോപ്പിംഗ് ഫെസ്റ്റിവലിന്റെ 24-ാം പതിപ്പ് അഞ്ച് ആഴ്ചയിലധികം നീണ്ട് നിന്നു, ഇത് ഇതുവരെ നടന്നതിൽ ഏറ്റവും ദൈർഘ്യമേറിയ കാലയളവാണ്. “One World, One Family, One Festival" (ഒരു ലോകം, ഒരു കുടുംബം, ഒരു ഉത്സവം) എന്നതാണ് ദുബായ് ഷോപ്പിംഗ് ഫെസ്റ്റിവലിന്റെ മുദ്രാവാക്യം.